title: Helena ja keijukuningatar

text: Helenan isä on vakavasti sairas, joten hän toivoo tietysti, että isä paranee. Matkassa on vain yksi iso mutta: Helena ei usko menninkäisiin, keijuihin, noitiin eikä taikuuksiin. Ainakaan vielä.


title: Uimahypyt kesäolympialaisissa 2012 – naisten 3 metrin ponnahduslauta

text: Naisten 3 metrin ponnahduslautakilpailu käytiin 3. – 5. elokuuta London Aquatics Centressä. Kilpailijoita oli yhteensä 30.


text: Karsinnoissa kilpailijat hyppäsivät viisi hyppyä ja 18 parasta pääsi välierään.


text: Kilpailijat hyppäsivät viisi hyppyä ja 12 parasta pääsi loppukilpailuun.


text: Kilpailijat hyppäsivät kukin viisi hyppyä.


title: Maksim

text: Maksim (ven. "Максим") on venäläinen miehen etunimi. Nimi on muodostettu latinan sanasta "maximus", joka merkitsee "suurinta". Maximus oli käytössä myös roomalaisena sukunimenä. Nimi oli 1800-luvulla erityisen suosittu Venäjällä, ja 1970-luvulta lähtien se on ollut jälleen laajalti käytössä. Joissakin kielissä vastaava nimi esiintyy myös kirjoitettuna "Maxim". Vastaava naisen nimi on "Максима", joka on käytössä lähes ainoastaan Venäjällä.


title: Maksim

text: Nimi on jonkin verran käytössä myös Suomessa. Heinäkuun 2017 loppuun mennessä se oli Väestörekisterikeskuksen tietojen mukaan annettu muodossa Maksim hieman yli 940 henkilölle ja muodossa Maxim hieman yli 710 henkilölle, joista valtaosa on vuoden 1960 jälkeen syntyneitä. Maksimilla ei ole nimipäivää suomen- eikä ruotsinkielisessä kalenterissa.


title: Jyrki Normaja

text: Jyrki Normaja (s. 1968) on turkulainen lintuharrastaja, joka on ollut BirdLife Suomen Rariteettikomitean jäsen vuodesta 2003 lähtien.


title: Jyrki Normaja

text: Normaja on harrastanut lintuja vuodesta 1982 lähtien erikoistuen lintujen määrittämiseen ja rengastamiseen. Toiminut Turun lintutieteellisen yhdityksen (TLY) aluerariteettikomiteassa ja Bongariliiton hallituksen puheenjohtajana. Normaja on matkustanut lintujen perässä ympäri maapalloa ja kirjoittanut lintujen määrittämisestä artikkeleita useisiin suomalaisiin ja ulkomaalaisiin lintulehtiin. Toimii Linnut-lehden vakituisena avustajana muun muassa kirjoittaen julkaisuun artikkeleita ja pitäen määrityskilpailua.


title: Double Trouble

text: Double Trouble voi tarkoittaa ainakin seuraavia:


title: Austin A30 / A35

text: Austin A30 oli Austin Motor Companyn ja sen seuraajan British Motor Corporationin vuosina 1951–1956 valmistama pieni ja edullinen automalli. Mallin myynnissä ja markkinoinnissa viitattiin Austinin maailmansotien välissä valmistamaan, huippusuosittuun Austin 7 -malliin, ja A30 esiteltiinkin ”Uutena seiskana”. Monissa teksteissä ja tehtaan mainoksissa auton mallinimi on A30 Seven.


title: Austin A30 / A35

text: A30:ssa oli ensimmäisenä Austinin valmistamana mallina teräspellistä prässätty itsekantava korirakenne, mikä teki autosta kevyemmän ja tukevamman kuin sen kilpailijoiden malleista. Edessä oli erillisistuimet, takaistuin oli sohvamallinen, ja istuimien verhoilu oli vinyyliä. Perusmallin varustukseen kuului tuulilasinpyyhin ja kuljettajanpuolen häikäsysuoja, jonka sai matkustajallekin lisämaksusta. Myös lämmityslaite oli maksullinen lisävaruste. Suomeen tuoduissa malleissa maahantuoja oli listannut nämä varusteet vakiovarusteiksi. Toisaalta auton 2-ovisesta saloon-versiosta löytyy pikkuhienoutena etureunastaan saranoitu, tuuletusasentoon avattava takasivuikkuna.


title: Austin A30 / A35

text: Malli tuli aluksi myyntiin vain 4-ovisena saloonina, 2-ovinen versio esiteltiin vuonna 1953. Vuonna 1954 mallistoon lisättiin umpikylkinen van ja sen pohjalta tehty, sivuikkunalla ja takapenkillä varustettu Countryman-estate. Austinin vanin kuormatila oli mitoiltaan pienempi ( 1.70 m ) kuin samoilla markkinoilla kilpailevan O-type 5cwt Morris Minor vanien ( 2.15 m ), mutta autojen kantavuus oli silti sama. Uusi isompi Austin A35 korvasi A30:n vuonna 1956. Uudessa mallissa oli mm. suurempi takaikkuna ja A30:n korin B-pilariin sijoitetut suuntaviitat oli vaihdettu nykyaikaisempiin suuntavilkkuihin.


title: Austin A30 / A35

text: A30 oli varustettu oman aikansa moottoriteknisellä huipputuotteella, A-sarjan nelisylinterisellä rivimoottorilla, joka tuotti tehoa 30 hevosvoimaa, ja sen huippunopeus oli tehtaan ilmoituksen mukaan 110 km/h. Auton kiihtyvyys nollasta 60 mailiin oli 42,3 sekuntia ja polttoaineenkulutus sadalla kilometrillä seitsemän litraa. Auton kokoon ja tehoon nähden korkea kulutus selittyy osittain moottorin alhaisella puristussuhteella ( 7,5:1 ). Tämä taas on seurausta sodan aiheuttamasta polttoainepulasta; yleisesti saatavilla olevan bensiinin oktaaniluku Britanniassa oli 70, matala puristussuhde taas hankaloitti etenkin pieniä moottoreita huonon hyötysuhteen muodossa. Vuodesta 1952 alkoi markkinoille tulla vapaammin korkeampioktaanista bensiiniä. Ensimmäisen vuoden A30:n teho oli 28 hv ja puristussuhde 7,2:1. Jarrut olivat yhdistelmä vanhaa ja uutta ja auton takapyörien jarrujärjestelmää arvosteltiin vanhanaikaiseksi. Etujarruina oli jarruvalmistaja Lockheedin hydrauliset rumpujarrut. Takana auton koriin oli kiinnitetty yksi työsylinteri, jonka voima pyörän jarruille siirrettiin mekaanisesti, tankojen avulla. Arvostelusta huolimatta auton jarrujärjestelmä oli toimiva ja riittävän tehokas.Vaihteisto oli neliportainen, joka tämän aikakauden autoissa oli todella harvinaista. Ensimmäinen vaihde oli synkronoimaton ja kolme ensimmäistä vaihdetta oli välitetty lyhyiksi, kolmoselta neloselle välityksessä oli suuri harppaus.Jousitus oli edessä järjestetty erillisin kierrejousin, taka-akseli oli jäykkä ja jousitettu puolielliptisin lehtijousin.


title: Austin A30 / A35

text: Austin A35 oli British Motor Corporationin vuosina 1956 - 59 valmistama pieni henkilöauto. Mallista oli myös takaistuimella ja sivuikkunalla varustettu estate-versio, jota valmistettiin vuosina 1956 - 62 sekä umpikylkinen van, valmistusvuodet 1956 - 68.


title: Austin A30 / A35

text: A35 esiteltiin vuonna 1956 suositun Austin A30:n seuraajaksi. Uusi mallinimi kuvasi aiempaa suurempaa ja tehokkaampaa, 34:n hevosvoiman, BMC A-sarjan moottoria. Uuden moottorin ansiosta auton huippunopeus ja kiihtyvyys olivat kasvaneet.


title: Austin A30 / A35

text: Ulkonäöltään A35 oli hyvin samankaltainen edeltäjänsä kanssa. Pyöräkoko oli 13" kuten A30:ssa. Näkyvimpinä ulkoisina muutoksina edeltävään malliin verrattuna oli suurempi takalasi sekä maski joka oli nyt maalattu, aiemman kromatun sijaan. B-pilarien vinkkarit olivat poistuneet ja nyt autossa oli nykyaikaiset suuntavilkut edessä ja takana. Lattialle sijoitetun vaihteenvalitsimen toimintaa oli parannettu, ensimmäinen vaihde oli edelleen synkronoimaton. Auton parantunut suorituskyky on osaltaan uudistetun vaihdelaatikon ansiota. A30:n vaihteiston kolme ensimmäistä välitystä olivat välityssuhteeltaan lyhyitä ja lähellä toisiaan, kolmos-nelosvaihteen välissä oli suuri harppaus. A35:n välityssuhteita oli muutettu pidemmiksi ja auto saavutti nyt kolmosvaihteella nopeuden 60 mailia tunnissa ( 97 km/h ), aiemman 45:n mailin tuntinopeuden ( 72 km/h ) sijaan.


title: Austin A30 / A35

text: Kuten jo A30-malli, A35 oli tarjolla sekä 2- tai 4-ovisena saloonina että 2-ovisena Countryman-estate -mallina. Tavarankuljetukseen tarkoitettu umpikylkinen van kuului myös mallistoon, sen valmistus jatkui vuoteen 1968. Lisäksi vuonna 1956 A35:sta tehtiin 475 kpl:n erä avolavaista coupe utility-mallia. A35:n henkilömallin korvasi vuonna 1959 uusi Austin A40 Farina, mutta estate-mallia valmistettiin vuoteen 1962.


title: Austin A30 / A35

text: Brittiläinen "Motor"-lehti koeajoi 948 cc moottorilla varustetun A35:n vuonna 1956 ja mittasi auton huippunopeudeksi 71.9 mailia tunnissa ( 115,7 km/h ), kiihtyvyys 0-60 mph ( 97 km/h ) vei 30,1 sekuntia. Polttoaineenkulutus oli 6,8 l/100 km.


title: Austin A30 / A35

text: Omana aikanaan A35 oli Britteinsaarilla suosittu auto rata-autoilun saloon-luokissa.


Austin A30 / A35


title: Coloradon yliopisto

text: Coloradon yliopisto on Yhdysvaltojen Coloradon osavaltiossa toimiva yliopisto. Sen pääkampus on Boulderissa ja muut kampukset Colorado Springsissä, Denverin keskustassa ja lisäksi lääketieteen erikoiskampus Denverin Aurorassa. Yliopisto aloitti toimintansa vuonna 1877. Yliopistossa on noin 60 000 opiskelijaa ja neljäntuhannen jäsenen henkilökunta.


title: Coloradon yliopisto

text: Coloradon yliopisto kuuluu AAU-yliopistojen ryhmään. CU-Boulderissa on vaikuttanut neljä nobelistia ja koko joukko muita tiedemaailman kärkinimiä.


title: Carl Gustaf Ehrnrooth

text: Carl Gustaf Ehrnrooth voi tarkoittaa ainakin seuraavia henkilöitä:


title: Naisten aarreaitta

text: Naisten aarreaitta () on vuonna 1934 ensi-iltansa saanut yhdysvaltalainen musikaalikomediaelokuva, jonka on ohjannut William Dieterle. Busby Berkeley on laatinut ja ohjannut elokuvan musiikkinumerot. Elokuvamusikaalin pääosissa ovat William Powell, Bette Davis, Frank McHugh ja Hugh Herbert. Sivuosissa ovat muun muassa Reginald Owen ja Verree Teasdale.


title: Naisten aarreaitta

text: F. Hugh Herbert ja Carl Erickson laativat käsikirjoituksen Harry Collinsin ja Warren Duffin "The Fashion Plate" -tarinan pohjalta.


title: Naisten aarreaitta

text: "Naisten aarreaitta" sai ensi-iltansa kotimaassaan 14. helmikuuta vuonna 1934; Suomessa elokuva sai ensi-iltansa 14. lokakuuta 1934. First National Pictures tuotti elokuvan Warner Bros. -yhtiön valvonnassa. Musikaalikomedian laulut ovat Sammy Fainin (sävellys) ja Irving Kahalin (sanat) käsialaa.


title: Naisten aarreaitta

text: "Naisten aarreaitta" julkaistiin DVD:lle 1. marraskuuta vuonna 2011.


title: Naisten aarreaitta

text: Muotisuunnittelijat lähtevät kohti Pariisia napatakseen uusimmat luomukset. Sen sijaan Sherwood Nash, yksi muotisuunnittelijoista, päätyy suunnittelemaan pukuja musikaaliin. Tällöin hän myös rakastuu..."Naisten aarreaitta" kuvattiin Warner Brothersin studioilla Burbankissa, Kaliforniassa vuonna 1933. Elokuvan tuotantonimiä olivat "King of Fashion" ja "Fashion Follies of 1934".


title: Naisten aarreaitta

text: Warners listasi käsikirjoittajat Gene Markeyn ja Katherine Scolan kirjoittaneen alkuperäisestä tarinasta elokuvaa varten varhaissovituksen, mutta Screen Writers Guildin mukaan heillä ei ole ollut mitään tekemistä elokuvan kanssa.


title: Naisten aarreaitta

text: "The New York Times" kuvaili elokuvaa muun muaksi "reippaaksi show'ksi", "vaikuttavaksi" ja kehui William Dieterlen ohjaustyötä.


title: Naisten aarreaitta

text: "Variety" arvosteli elokuvaa hieman kaukaa haetuksi ja ristiriitaiseksi, mutta jolla on "väriä, välähdystä, iskua, luokkaa, tyttöjä ja paljon vaatteita".


title: Gang of Four

text: Gang of Four on englantilainen post-punk-yhtye, joka perustettiin Leedsissa vuonna 1977. Yhtyeen alkuperäisjäsenet olivat: Jon King, Andy Gill, Mark Heaney ja Thomas McNeice. He olivat aktiivisia vuosina 1977-1983, ja sen jälkeen he ovat tehneet kaksi comebackiä eri kokoonpanoilla. Vuonna 2004 alkuperäinen kokoonpano oli taas kasassa, mutta marraskuussa 2006 basisti Allen korvattiin Thomas McNeicellä ja rumpali Burnham korvattiin Mark Heaneylla. Laulaja Jon King lähti yhtyeestä vuoden 2012 aikana.


title: Gang of Four

text:
Gang of Fouria pidetään laajalti yhtenä johtavista post-punk liikeen yhtyeistä 1970- ja 80-luvuilla. Heidän myöhemmin albumit ("Songs of Free" ja "Hard") ajautuivat kohti dance-punk ja disco -musiikkia. Debyyttialbumi "Enternainment!" sijoittui sijalle 490 Rolling Stonen 500 parhainta albumia kautta aikojen -listalla.
Gang of Four Chicagossa vuonna 2011.


title: River Streetin kuolemanansa

text: River Streetin kuolemanansa (; myös "The Drag Net") on vuonna 1928 julkaistu Josef von Sternbergin ohjaama yhdysvaltalainen mykkä rikosdraamaelokuva, jonka pääosissa ovat George Bancroft, Evelyn Brent ja William Powell.


title: River Streetin kuolemanansa

text: "River Streetin kuolemanansa" perustuu Oliver H. P. Garrettin tarinaan "Nightstick", josta Charles Furthman ja Jules Furthman laativat käsikirjoituksen. Paramount Famous Lasky Corporation tuotti elokuvan.


title: River Streetin kuolemanansa

text: Elokuvan ohjaaja von Sternberg ja kaksi pääosanäyttelijää Bancroft ja Brent jatkoivat yhteistyötään tässä tuotannossa edellisen vuoden "Alamaailma" (1927) -elokuvan menestyksen johdosta.


title: River Streetin kuolemanansa

text: "River Streetin kuolemanansa" on nykyisin listattu kadonneeksi elokuvaksi.


title: Vratsan alue

text: Vratsan alue () on yksi Bulgarian alueista. Se sijaitsee maan luoteisosassa Romanian rajalla. Alue sijoittuu Balkanvuorten ja Tonavan väliselle tasangolle. Vratsan alue on jaettu kymmeneen kuntaan.


title: Nosematoosi

text: Nosematoosi on mehiläisten loistauti, jonka aiheuttaja on "Nosema apis" -itiöeläin. Tartunta tapahtuu loisten tahrimien ulosteiden välityksellä, ja taudin esiintymiseen vaikuttavat ympäristötekijät, kuten pesän rauhallisuus ja ruokinta. Loiset pesiytyvät aikuisten mehiläisten suolistoon vaurioittaen suoliston limakalvoa ja vaikeuttaen ravintoaineiden imeytymistä. Nosematoosi aiheuttaa usein myös ruoansulatuskanavan häiriöitä, mikä näkyy mehiläiskennojen tahriintumisena. Sairauden seurauksena näkyy mehiläisten eliniän laskua ja mehiläiskunnan heikentyminen.


title: Tatun ja Patun outo unikirja

text: Tatu ja Patun outo unikirja on Aino Havukaisen ja Sami Toivosen Tatu ja Patu -kirjasarjan 5. kirja.


title: Tatun ja Patun outo unikirja

text: Tatun ja Patun kummityttö, Satu-vauva, on saapunut yökylään. Tatu ja Patu tekevät kaikkensa, jotta Satulla olisi hyvä olla. Tatulla ja Patulla on apunaan todella paksu O.U.T.O eli Ohuehko Unijuttujen Tieteellinen Opas -niminen kirja, jossa neuvotaan muun muassa kuinka monta unilelua kannattaa sängyssä olla ja miten välttää "huijarisänkykauppias".


title: Bernardo Pasquini

text: Bernardo Pasquini (7. joulukuuta 1637 – 21. marraskuuta 1710) oli italialainen barokin ajan säveltäjä, urkuri ja cembalisti. Hän opiskeli Antonio Cestin ja Loreto Vittorin johdolla. Myöhemmin hän opetti itse Francesco Gasparinia, Georg Muffatia ja mahdollisesti Domenico Scarlattia. Pasquini esiintyi usein Arcangelo Corellin kanssa. Hänen sävellystuotantoonsa lukeutuu oratorioita, 14 oopperaa, kymmeniä kantaatteja ja kosketinsoitinteoksia.


title: The Bond

text: The Bond on Charles Chaplinin ohjaama vuoden 1918 propagandaelokuva.


title: The Bond

text: Chaplin oli suostunut lahjoittamaan sotaobligaatiokampanjaan lyhytelokuvan. Se kuvattiin kuudessa päivässä elokuussa 1918 kesken elokuvan "Kivääri olalle vie!" kuvausten. Siinä näyttelivät Chaplinin lisäksi Edna Purviance, Albert Austin, Sydney Chaplin ja Dorothy Rosher -niminen lapsi. "The Bondissa" oli neljä episodia, jotka esiteltiin tekstillä ”On monenlaisia siteitä: ystävyyden side, rakkauden side, avioliiton side ja tärkein kaikista, vapauden side – sotaoblikaatio.” Chaplin lahjoitti elokuvan valtiolle, ja sitä levitettiin syksyllä 1918 ilmaiseksi kaikkiin Yhdysvaltain teattereihin.


title: Tervetuloa aamukahville

text: Tervetuloa aamukahville eli Tottako toinenkin puoli? on Eddie Stenbergin ohjaama suomalainen elokuva vuodelta 1952.


title: Tervetuloa aamukahville

text: Stenberg sai elokuvaan idean Niilo Tarvajärven "Tervetuloa aamukahville" -radio-ohjelmasta. Esikuvana oli Michael Powellin ja Emeric Pressburgerin englantilainen ohjaus "Kysymys elämästä ja kuolemasta" (1946).


title: Tervetuloa aamukahville

text: Aikalaisarviot tyrmäsivät Stenbergin esikoisohjauksen lähes yksimielisesti. Myöhemmässä kritiikissä elokuvaa luonnehditaan yhdeksi suomalaisen elokuvan murheenkryyneistä: Se on veltto fantasia, sekoilu, ja siitä on turha etsiä tolkkua.


title: Vindaloo

text: Vindaloo on intialainen curryruoka. Se on johdettu portugalilaisesta vinha de alhos -ruokalajista, jonka pääainesosat ovat viini/viinietikka ("vinho") ja valkosipuli ("alhos"). Vindaloossa voidaan käyttää esimerkiksi sianlihaa mutta myös muuta lihaa, mereneläviä tai vihanneksia. Vindaloo on yksi mausteisimmista ja kansainvälisesti suosituimmista curryruoista.


title: Me viihdytämme teitä

text: Me viihdytämme teitä on YUP -yhtyeen kappale ja EP, joka julkaistiin kesäkuussa 1999. EP:n nimikappale on mukana myöhemmin samana vuonna julkaistulla Normaalien maihinnousu -albumilla. Kappaleet "Herrasmiehet", "Lihavia luurankoja" ja "Tohtori Tulp esittelee alkuihmisen" on julkaistu myöhemmin vuonna 2001 Hajota ja hallitse 1993–2001 -kokoelmalevyllä.


title: Kivääri olalle vie!

text: Kivääri olalle vie! ("Shoulder Arms") on Charles Chaplinin ohjaama ja käsikirjoittama vuoden 1918 yhdysvaltalainen mykkäelokuva. Sitä pidetään yhtenä Chaplinin parhaimmista elokuvista, ja sen sanotaan tehneen saman ensimmäiselle maailmansodalle kuin mitä "Diktaattori" teki toiselle maailmansodalle.


title: Kivääri olalle vie!

text: Chaplin aloitti elokuvan tuotannon toukokuun 1918 lopulla. Sitä kutsuttiin aluvasti nimellä "Camouflage" (”Naamiointi”). Chaplin aloitti elokuvan tekemisen määrätietoisesti, ja koska hänen suunnitelmat olivat selkeät, hän halusi kuvata tarinan kronologisesti. Chaplin kuitenkin lopulta hylkäsi ensimmäisen kuukauden aikana kuvatun materiaalin, mikä oli tuohon aikaan hyvin epätavallisesti. Normaalisti kuukauden katsottiin riittävän laadukkaan pitkän elokuvan kuvaamiseen. Chaplin joutui lisäksi vastaamaan First Nationalin tekemän sopimuksensa mukaisesti itse kaikista tuotantokustannuksista. Hän halusi kuitenkin käyttää omia rahojaan, sillä tiesi pystyvänsä parempaan.


title: Kivääri olalle vie!

text: Chaplin keskeytti elokuvan kuvaukset hetkellisesti, sillä hän aloitti 15. elokuuta kuvaamaan propagandaelokuvaa "The Bond", jonka oli luvannut lahjoittaa sotaobligaatiokampanjan hyväksi. "The Bondin" kuvaukset kestivät kuusi päivää, ja sen valmistuttua ryhmä kuvasi nopeasti "Camouflagen" loppuun. Elokuva sai vielä uuden nimen, "Shoulder Arms", ja se valmistui 16. syyskuuta.


title: Maltesers

text: Maltesers on Marsin suklaamerkki. Sen loi vuonna 1936 Forrest E. Mars, jonka suku on jatkanut sen valmistamista samalla tehtaalla Slough'ssa, Englannissa. Alkuperäisenä ajatuksena oli tuottaa mallasmaidon maku suklaisessa pallossa. Vuonna 2007 Maltesers-makeisia tehtiin Slough'ssa yli 10 miljardia.


title: Judy Collins

text: Judith ”Judy” Marjorie Collins (s. 1. toukokuuta 1939 Seattle, Washington) on yhdysvaltalainen laulaja ja lauluntekijä, joka on tullut tunnetuksi erityisesti muiden artistien hyvinkin erityylisten kappaleiden versioinnista.


title: Judy Collins

text: Collins muutti kymmenvuotiaana perheensä kanssa synnyinkaupungistaan Seattlesta Coloradon osavaltion Denveriin. Siellä Collins jatkoi jo nelivuotiaana aloittamiaan piano-opintoja hollantilaissyntyisen pianisti-kapellimestari Antonia Bricon johdolla, joka suhtautui nuivasti lahjakkaan oppilaansa kasvavaan folkmusiikki-innostukseen. Judy Collins lopetti piano-opinnot ja siirtyi kitaraan ja lauluun esikuvinaan Woody Guthrie ja Pete Seeger.


title: Judy Collins

text: Collins opiskeli muun muassa Coloradon yliopistossa. Vuonna 1958 Collins avioitui Peter Taylorin kanssa ja alkoi saavuttaa mainetta folk-esiintyjänä Connecticutin yliopistolla, jossa Taylor opetti. Collins hakeutui läheisen New Yorkin Greenwich Village, jossa hän lauloi ja soitti kaduilla ja klubeilla kunnes sai levytyssopimuksen Elektra Records -merkille. Vuonna 1961 ilmestyi 22-vuotiaan Collinsin esikoisalbumi "A Maid of Constant Sorrow", joka koostuu hänen tulkinnoistaan kansansävelmistä.


title: Judy Collins

text: Uransa alkuvaiheessa Judy Collins esitti perinteisiä muiden kirjoittamia folk-lauluja, kuten Pete Seegerin ”Turn, Turn, Turn” ja Bob Dylanin ”Mr. Tambourine Man”. Collins otti ohjelmistoonsa lauluja myös silloin vähemmän tunnetuilta lauluntekijöiltä ja auttoi näin heitä tulemaan tunnetummiksi. Näihin kuuluivat Leonard Cohen, Ian Tyson, Joni Mitchell, Randy Newman, Robin Williamson ja Richard Fariña.


title: Judy Collins

text: Vuoden 1966 albumillaan "In My Life" Collins laajensi ohjelmistoaan folkista muiden musiikkityylien eurooppalaisiin kärkinimiin kuten The Beatles, Jacques Brel ja Kurt Weill. Albumin tuotti Mark Abramson ja sovitti Joshua Rifkin, joka käytti levyllä paljon jousisoitintaustoja.


title: Judy Collins

text: Vasta vuonna 1967 julkaistulle albumille "Wildflowers" Collins uskaltautui levyttämään myös omia sävellyksiään kuten ”Since You Asked”. Hitiksi nousi Collinsin versio Joni Mitchellin kappaleesta ”Both Sides, Now”, joka nousi Billboardin Hot 100 -listalla parhammillaan kahdeksanneksi ja palkittiin Grammylla.


title: Judy Collins

text: Collinsin vuonna 1968 julkaisema albumi "Who Knows Where the Time Goes" sai tuottajakseen David Anderlen. Kitaraa levyllä soitti myös Stephen Stills, jonka kanssa Collins tuolloin seurusteli. (Judy Collins toimi puolestaan inspiraationa Stillsin Crosby, Stills & Nash -yhtyeen kanssa levyttämälle kappaleelle ”Suite: Judy Blue Eyes”). Levyn nimikappale oli brittiläisen Sandy Dennyn kirjoittama ja alun perin esittämä. Levylle sisältyi myös Collinsin oma sävellys ”My Father” ja yksi ensimmäisistä cover-versioista Leonard Cohenin hitistä ”Bird on the Wire”.


title: Judy Collins

text: 1970-luvulle tultaessa Judy Collins oli vakiinnuttanut asemansa muiden tekemien laulujen herkkänä tulkitsijana ja yhä enemmän myös lauluntekijänä. Hänen ohjelmistonsa laajeni edelleen muun muassa virsiin kuten ”Amazing Grace” ja musikaalisävelmiin kuten Stephen Sondheimin ”Send In the Clowns”, jotka molemmat nousivat singlelistan 20:n kärkeen.


title: Judy Collins

text: Seuraavaksi Judy Collins kokeili kykyjään kirjailijana ja julkaisi muistelmateoksen "Trust Your Heart" (1987) ja romaanin "Shameless". Vuonna 1992 Collinsin ainoa lapsi Clark teki itsemurhan, ja Collins kirjoitti tästä kokemuksesta myöhemmin kirjan "Sanity and Grace".


title: Judy Collins

text: Vuonna 2008 Judy Collins valvoi hänelle omistetun tribuuttialbumin tekoa. Hänen kirjoittamia lauluja versioivat levylle muun muassa Dolly Parton, Joan Baez,Rufus Wainwright ja Chrissie Hynde. Samana vuonna Collins teki myös cover-albumin Beatlesien lauluista ja vastaanotti kunniatohtorin arvon Pratt Institute -taidekoululta.


title: Judy Collins

text: Collins on 1960-luvulta asti ollut mukana yhteiskunnallisessa aktivismissa. Hän suhtautui myötämielisesti 1960-luvun lopulla rauhanliikkeestä syntyneisiin Youth International Party -puolueeseen ja Chicago Seven -liikkeeseen sekä näiden molempien keulahahmoihin Abbie Hoffmaniin ja Jerry Rubiniin. Nykyisin Collins toimii muun muassa UNICEFin hyvän tahdon lähettiläänä ja maamiinojen kieltämistä ajavassa liikkeessä.


title: Judy Collins

text: Judy Collins oli vuosina 1958–1965 naimisissa Peter Taylorin kanssa. Huhtikuussa 1996 hän avioitui graafikko ja aktivisti Louis Nelsonin kanssa, jonka oli tuntenut jo vuodesta 1979 lähtien. He asuvat New Yorkissa.


title: Judy Collins

text: Collins sairasti lapsena polion ja 1960-luvun alussa tuberkuloosin. 1970-luvulla hän sairastui tupakanpolton lopetettuaan bulimiaan. Uransa alussa hän kärsi alkoholin väärinkäytöstä mutta raitistui terapian ansiosta 1978.


title: Connie Britton

text: Constance Elaine ”Connie” Britton (s. 6. maaliskuuta 1967 Boston) on yhdysvaltalainen näyttelijä. Hän on esiintynyt muun muassa televisiosarjoissa "Spin City" (1996–2000), "Unelmien kentät" (2006–2011), "American Horror Story" (2011) sekä "Nashville" (2012–).


title: Connie Britton

text: Britton sai hyvää palautetta kriitikoilta esitettyään Tami Tayloria "Unelmien kentät" -sarjassa. Kyseisestä roolista hän oli kaksi kertaa ehdolla Emmy-palkinnon saajaksi.


title: Connie Britton

text: Vuodesta 2012 lähtien Britton on näytellyt ABC:n "Nashville"-sarjassa countrylaulaja Rayna Jaymesia. Hän sai roolista sekä Emmy- että Golden Globe -ehdokkuuden vuonna 2012. Vuonna 2014 Britton nimettiin Unicefin hyvän tahdon lähettilääksi. Britton näyttelee elokuvissa "This Is Where I Leave You" (2014) ja "American Ultra" (2015).


title: Eddie Stenberg

text: Edvin ”Eddie” Stenberg (29. marraskuuta 1919 Porvoo – 7. marraskuuta 2000 Helsinki) oli suomalainen teatteri- ja elokuvaohjaaja ja näyttelijä. Hän oli koulutukseltaan diplomiekonomi.


title: Eddie Stenberg

text: Stenberg ilmoittautui suomalaisen elokuvan uudistajaksi, mutta hänestä ei ollut vastaamaan huudostaan. Stenberg ohjasi elokuvaurallaan kaksi pitkää näytelmäelokuvaa, kolmannen työ keskeytettiin ja sitä jatkoi Thure Bahne.


title: Eddie Stenberg

text: Stenberg valmistui 1943 diplomiekonomiksi Svenska handelshögskolanista ja kävi sen jälkeen vuosina 1944–1946 Helsingin Ruotsalaisen teatterin oppilaskoulun. Hän toimi ohjaajana muun muassa Svenska Teaternissa ja radiossa. Vuonna 1950 hän oli Toivo Särkän apulaisohjaajana elokuvissa "Tanssi yli hautojen" ja "Katarina kaunis leski". Suomen Filmiteollisuus lisäsi 1950-luvun alussa tuotantoaan merkittävästi ja palkkasi useita uusia ohjaajia, joista Stenberg oli ensimmäinen, ja näin pääsi hänen ohjaajanuransa alkuun.


title: Eddie Stenberg

text: Stenberg oli jo syksyllä 1951 aloittanut elokuvan "Se alkoi sateessa" mutta keskeytti työn aloitettuaan "Tervetuloa aamukahville" -elokuvan työstämisen. Se joutui korkeimpaan veroluokkaan, ja siitä tuli yhtiön heikoimmin menestyneitä tuotantoja. "Se alkoi sateessa" puolestaan valmistui 1953 Thure Bahnen loppuun saattamana.


title: Pyhän Pietarin ja Pyhän Paavalin kirkko (Vilna)

text: Pyhän Pietarin ja Pyhän Paavalin kirkko () on Vilnassa, Liettuassa sijaitseva katolinen kirkkorakennus. Se on myöhäisbarokin mestariteos, ja sen tilasi Michael Casimir Pac. Uskotaan, että se rakennettiin pakanallisen Milda-jumalattaren palvontapaikalle. Rakennustöitä tehtiin muiden muassa Jan Zaorin ja Gianbattista Fredianin johdolla. Sisustus on Giovanni Pietro Pertin ja Giovanni Maria Gallin työtä.


title: Minä olen myyrä

text: Minä olen myyrä on YUP-yhtyeen kappale ja EP, joka julkaistiin elokuussa 1993. EP:n nimikappale ja "Huonot uutiset" ovat mukana erilaisina versioina seuraavan vuoden tammikuussa julkaistulla yhtyeen kolmannella studioalbumilla Toppatakkeja ja Toledon terästä. Kappale "Keittoruoka" on käännösversio brittiyhtye Atomic Roosterin kappaleesta "Do You Know Who's Looking for You?". Kappaleet "Sikamusiikkia", "Turpasauna" ja "Soittojuhlan toit" on äänitetty yhtyeen konsertissa Tavastia-klubilla, Helsingissä 5. toukokuuta 1993.


title: Lyhyet erikoiset (televisiosarja)

text: Lyhyet erikoiset (tai Veikko Huovisen lyhyet erikoiset, Lyhyitä erikoisia) on Veikko Huovisen kertomuksiin perustuva kymmenosainen televisiosarja, jonka on ohjannut Pauli Virtanen.


title: Lyhyet erikoiset (televisiosarja)

text: Erillisistä kertomuksista koostuvan sarjan jokaisessa jaksossa tarinat esittelee Veikko Huovista muistuttava hahmo nimeltä Huovishenki, jota esittää Heikki Kinnunen.


title: Lyhyet erikoiset (televisiosarja)

text: Lähde:


title: Algimantas Nasvytis

text: Algimantas Nasvytis (8. huhtikuuta 1928 Kaunas – 27. heinäkuuta 2018) oli liettualainen arkkitehti. Hän oli aktiivinen itsenäisyyttä ajaneessa Sąjūdis-liikkeesä ja on toiminut itsenäisyyden aikana maansa rakennuksen ja urbaanin kehityksen ministerinä.


title: Algimantas Nasvytis

text: Nasvytis aloitti vuonna 1946 opinnot Liettuan valtion taideinstituutissa (myöhemmin Vilnan taideakatemia). Hänen töidensä joukossa ovat Seimasin pärakennus ja Liettuan kansallinen draamateatteri. Hän on usein tehnyt yhteistyötä kaksosveljensä Vytautas Nasvytiksen kanssa. Hän on opettanut Vilnan teknillisellä Gediminas-yliopistolla ja toiminut Liettuan arkkitehtiliiton puhemiehenä.


title: Toftir

text: Toftir () on kylä Färsaarilla. Se sijaitsee Skálafjørðurin vuonon itärannalla Färsaarten toiseksi suurimmalla saarella Eysturoylla. Toftir muodostaa Nesin kunnan yhdessä Nesin ja Saltnesin kylien kanssa. Esturoyn saaren keskuspaikkaan Runavikiin on matkaa noin kolme kilometriä.


title: Toftir

text: Toftirissa on vilkas satama, jossa sijaitsee myös kalanjalostamo. Kylässä on myös uusi, vuonna 1994 valmistunut kirkko. Asukkaita Toftirissa on noin 800 (2009).


title: Toftir

text: Paikkakunnan jalkapallojoukkue B68 Toftir pelaa Färsaarten pääsarjassa Effodeildin-liigassa ja on saarten kolminkertainen mestari. Toftirissa sijaitseva Svangaskarð-stadion oli Färsaarten jalkapallomaajoukkueen kotikenttä vuosina 1991-1999.


title: Bulgogi

text: Bulgogi () on korealainen ruokalaji. Se tarkoittaa kirjaimellisesti "tulta" ja "lihaa", ja sillä on lähes tuhatvuotinen historia. Vuonna 2011 se valittiin 23. sijalle CNN Gon maailman 50 herkullisimman ruoan äänestyksessä. Bulgogi on marinoitua ja grillattua naudanlihaa; naudanlihan sijasta voidaan kuitenkin käyttää kanaa tai porsastakin.


title: HKm Zvolen

text: HKm Zvolen on slovakialainen jääkiekkojoukkue Zvolenin kaupungista. Joukkue pelaa maan pääsarjassa Extraligassa, jonka se on kertaalleen voittanut kaudella 2000–2001.


title: Juozas Tunaitis

text: Juozas Tunaitis (25. lokakuuta 1928 – 1. kesäkuuta 2012) oli liettualainen roomalaiskatolinen piispa. Hänet vihittiin papiksi 12. syyskuuta 1954 ja nimitettiin Vilnan arkkihiippakunnan vihkipiispaksi sekä Sassuran titulaaripiispaksi 8. toukokuuta 1991. Piispaksi konsekroinnin suoritti 19. toukokuuta Vincentas Sladkevičius, jota avustivat Vladas Michelevičius, Antanas Vaičius, Romualdas Krikšciunas ja Juozas Preikšas.


title: Juozas Tunaitis

text: Tunaitis jäi eläkkeelle 4. maaliskuuta 2010.


title: Juozas Tunaitis

text: Ennen seminaariopintojen aloittamista Kaunasissa 1950 Tunaitis oli opiskellut Vilnan yliopistolla matematiikkaa ja tähtitiedettä.


title: Thyssen (suku)

text:
Thyssen-suku on huomattava saksalainen teollisuussuku polveutuen Friedrich Thyssenistä, joka toimi terästeollisuuden alalla mukaan lukien hissit, liukuportaat, teollisuusryppäät, pankit ja taidekokoelmat. Thyssen AG, ThyssenKrupp ja ThyssenKrupp Marine Systems ovat Thyssen-yrityksiä. Alun perin saksalainen suku on jakautunut useisiin maihin.
Friedrich Thyssenin pojat Joseph Thyssen ja August Thyssen olivat teollisuusjohtajia.Thyssen Wikimediassa: Thyssen


title: Proliferatiivinen munuaistauti

text: Proliferatiivinen munuaistauti (lyh. PKD, engl. Proliferative kidney disease) on lohikaloilla esiintyvä loistauti. Taudin aiheuttaja on itiöeläimiin kuuluva loinen "Tetracapsuloides bryosalmonae". Tartunta tapahtuu vesistöiden pohjaeliöiden välityksellä. Kalasta toiseen tapahtuvaa tartuntaa ei ole todettu.


title: Proliferatiivinen munuaistauti

text: Tauti aiheuttaa lohikaloille apaattisuutta, silmien ulospullistumista, vatsaontelon pullistumista nestekertymän vuoksi, kiduksien vaalenemista ja turvotusta, anemiaa sekä ruokahaluttomuutta. Ruumiinavauksessa todetaan voimakkaasti turvonnut munuainen, jonka väritys poikkeaa normaalista. Lisäksi vatsaontelossa on runsaasti nestettä.


title: Proliferatiivinen munuaistauti

text: Tautiin ei ole lääkkeellistä hoitoa.


title: Wrexham

text: Wrexham () on kylpylä- ja yliopistokaupunki Cardiganinlahden rannalla Walesissa. () on kaupunki Walesin pohjoisosassa. Se on Wrexhamin hallintoalueen pääkaupunki ja samalla pohjoisen Walesin suurin kaupunki. Ensimmäinen kirjallinen mainita Wrexhamista on vuodelta 1161 Henrik II pergamenteissa jossa mainitaan Wristlehamin linnoitus. Kaupungin asukasluku vuoden 2016 väestölaskennassa oli .


title: Wrexham

text: Wrexham tunnettiin aikaisemmin raskaasta teollisuudestaan, mutta 2000-luvulla alueelle on syntynyt paljon teknologiateollisuutta. Wrexhamissa sijaitsee yksi Iso-Britannian suurimmista yrityspuistoista, jossa on joko tuotanto- tai tutkimustoimintaa sellaisilla yrityksillä kuten Sharp, Brother ja Kellogg´s.


title: Wrexham

text: Kaupungissa on myös oma yliopisto, "Glyndŵr University". Vuonna 1887 perustettu oppilaitos sai yliopiston statuksen 2008.


title: Uimahypyt kesäolympialaisissa 2012 – naisten 10 metrin kerroshypyt

text: Vuoden 2012 kesäolympialaisten naisten 10 metrin kerroshyppykilpailu käytiin 8.–9. elokuuta London Aquatics Centressä. Kilpailijoita oli yhteensä 26.


text:
Karsinnoissa kilpailijat hyppäsivät viisi hyppyä ja 18 parasta pääsi välierään.
Kilpailijat hyppäsivät viisi hyppyä ja 12 parasta pääsi loppukilpailuun.


text: Kilpailijat hyppäsivät kukin viisi hyppyä.


title: Warburg (suku)

text: Warburg-suku on huomattava saksanjuutalais-amerikkalainen talousvaltiassuku, tunnettu monista saavutuksistaan fysiikan, klassisen musiikin, taidehistorian, lääketieteen, talouden, kiinteistöalan ja ihmisyyden aloilla. Suvun arvellaan polveutuvan yhdestä Venetsian rikkaimmista suvusta, juutalaisesta del Banco -suvusta 1500-luvun alusta.


title: Warburg (suku)

text: Paul Warburg on kuuluisa Yhdysvaltain rahahallinnon, Yhdysvaltain keskuspankin eli Federal Reserve Systemin luojana 1913. Max Warburg oli Interessen-Gemeinschaft Farbenindustrie AG eli IG Farbenin johtokunnassa. Yritys oli saksalainen kemianteollisuuden jätti ja keskitysleireissä käytettävän Zyklon B-kaasun valmistajayhtiö. Hän myös toimi natsi-Saksan Valtakunnanpankissa eli Reichsbankissa. Lähes kaikki Warburg-suvun jäsenet muuttivat vuonna 1938 Saksasta Amerikkaan.Warburg-suvun mukaan ovat saaneet nimensä:


title: Jubail

text: Jubail () on Saudi-Arabiassa Persianlahden rannalla sijaitseva teollisuuskaupunki. Jubailissa oli ennestään kalastus- ja helmenkasvatuskylä, ja sen lähellä tärkeitä öljykenttiä. 1970-luvun alussa Saudi-Arabian hallitus päätti sijoittaa seudulle suuria teollisuuslaitoksia. Kylän viereen syntyi 1975 teollisuuskaupunki. Nykyään teollisuusalue kattaa 132 neliökilometrin alueen, koko kaupungin pinta-ala on 945 neliökilometriä.


title: Jubail

text: Jubailissa on muun muassa öljynjalostamo useine siihen liittyvine tuotantolaitoksineen sekä lannoite- ja terästehtaita. Kaupungissa on suuri 1970-luvun puolivälissä rakennettu teollisuussatama ja rahtisatama. Valtatie johtaa Dammamiin ja Dhahraniin. Vaikka Jubailissa on kaksi omaa lentokenttääkin (uusi Jubailin lentoasema 25 km keskustan länsipuolella, ICAO: OEJB; QJB), käytännössä lentomatkailijoita palvelee myös Dammamin Kuningas Fahdin kansainvälinen lentoasema, jonne on matkaa noin 70 kilometriä. Saudi-Arabian meri- ja ilmavoimilla on suuret tukikohdat Jubailissa. Jubalin satama oli vuonna 2013 rahtimäärältään (56,1 miljoonaa tonnia) Saudi-Arabian toiseksi suurin kauppasatama Jeddan sataman jälkeen. Se sijoittui Yhdysvaltain satamajärjestön (AAPA) laatimalla listalla (sija 73 vuonna 2013) maailman sadan suurimman rahtisataman joukkoon.


title: Jubail

text: Teollisuustyöntekijöiden asuinalueet erotettiin vihervyöhykkeellä, joita kasteltiin suolanpoistolaitoksen tuottamalla vedellä. Kaupunkiin rakennettiin kilometrikaupalla jäähdytysvesikanavia. Nämä palvelevat niin teollisuusaluetta, lähialueen maataloustuotantoa kuin


title: Jubail

text:
Jubailissa sijaitsee 300-luvulta peräisin oleva nestorialainen kirkko, joka on yksi maailman vanhimmista kristillisistä kirkoista. Saudi-Arabian viranomaiset pitävät sen suljettuna sekä yleisöltä että tutkijoilta.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 140 828 (1992), 222 544 (2004) ja 337 778 (2010).


title: Jani Suikkanen

text: Jani Suikkanen (s. 31. elokuuta 1971 Pori) on entinen suomalainen jalkapalloilija. Hän oli pelipaikaltaan oikea laitapuolustaja.


title: Jani Suikkanen

text: Suikkanen pelasi Veikkausliigassa kuuden kauden aikana yhteensä 70 ottelua FC Jazzissa ja tämän edeltäjässä Porin Pallo-Tovereissa. Hän voitti Suomen mestaruuden kahdesti, vuosina 1993 ja 1996. Suikkanen teki Veikkausliiga-uransa aikana kaksi maalia. Molemmat syntyivät Veikkausliigan avauspelissä 1997. Suikkanen edusti nuorten maajoukkuetta kahdesti vuosina 1991–1992.


title: Jani Suikkanen

text: Liigauransa jälkeen Suikkanen esiintyi Ykkösessä ja Kakkosessa Tampereen Ilveksen, Kokkolan Pallo-Veikkojen, Musan Salaman ja Kaskö Idrottsklubbin joukkueissa. Hän lopetti uransa vuonna 2009 Kolmosessa Ruosniemen Visan riveissä.


title: Jani Suikkanen

text: Jalkapallon lisäksi Suikkanen on pelannut myös beachfutista porilaisessa Mesikämmen BF:ssä, jossa on voittanut Suomen-mestaruuden kahdesti.


title: Casey

text: Casey on englanninkielinen henkilönnimi, joka esiintyy sukunimenä ja sekä naisen että miehen etunimenä. Tunnettuja Casey-nimisiä ovat:


title: HMS Trafalgar (1887)

text: HMS Trafalgar oli Britannian kuninkaallisen laivaston vuonna 1887 vesillelaskettu Trafalgar-luokan ironclad-taistelulaiva.


title: HMS Trafalgar (1887)

text: Alus tilattiin Portsmouthin telakalta ja sen köli laskettiin 18. tammikuuta 1886. Alus laskettiin vesille 20. syyskuuta 1887 ja se valmistui maaliskuussa 1890.


title: HMS Trafalgar (1887)

text: Alus myytiin romutettavaksi vuonna 1911.


title: Valkovatsuri

text: Valkovatsuri on etenkin nuorilla kanoilla esiintyvä tappava ripulitauti. Aiheuttajana on "Salmonella pullorum" -bakteeri. Tartunnan saaneilla linnuilla on voimakas ripuli, ne ovat syömättömiä ja hakeutuvat lämpöön. Usein linnut ovat valkoisen ulosteen tahrimia.


title: Valkovatsuri

text: Pikkupoikasista kuolee paljon, mutta aikuisilla linnuilla tauti voi pesiytyä munasarjoihin, jolloin munantuotanto heikkenee ja mahdolliset poikaset usein kuolevat tartunnan saaneina.


title: Punasuutauti

text: Punasuutauti on kaloilla, erityisesti lohikaloilla, esiintyvä suolistoperäinen bakteeritauti. Taudin aiheuttaja on gramnegatiivinen "Yersinia rückeri" -bakteeri. Tartunta tapahtuu bakteerin saastuttaman ulosteen välityksellä.


title: Punasuutauti

text: Punasuutauti aiheuttaa nimensä mukaisesti verestystä kalojen suun ympärillä ja nielussa. Lisäksi tartunnan saaneilla kaloilla on anemia ja niillä nähdään ulospullistuneet silmät. Tauti aiheuttaa vähitellen tartunnan saaneiden kalojen kuoleman.


title: Tarttuva haimakuoliotauti

text: Tarttuva haimakuoliotauti (lyh. IPN, engl. infectious pancreatic necrosis) on kalojen virustauti. Oireita ja kuolleisuutta esiintyy erityisesti nuorilla kaloilla. Aikuiset kalat voivat olla viruksen kroonisia kantajia, ja niiden kuolleisuus on vähäisempää. Taudin oireita ovat värin tummuminen, toispuoleinen silmän ulospullistuminen ja vatsan pullistuminen. Ruumiinavauksessa havaitaan pistemäisiä verenvuotoja haimassa. Tautiin ei ole olemassa hoitoa eikä toimivaa rokotetta. Taudinkuvaa voidaan lieventää kalojen olosuhteita parantamalla.


title: Lettosiipisammal

text: Lettosiipisammal ("Fissidens adianthoides") on siipisammaliin kuuluva lehtisammallaji. Sitä esiintyy pohjoisen ja eteläisen pallonpuoliskon lauhkeilla ja viileillä alueilla, Skandinaviassa koko alueella. Suomen alueella lettosiipisammalta kasvaa koko maassa, yleisesti rehevillä seuduilla.


title: Kutistesukka

text: Kutistesukka on elektroniikassa käytettävä sähköeriste, joka kutistuu kun sitä lämmitetään. Kuumennukseen voi käyttää kuumailmapuhallinta. Sukkaa käytetään mm. kun halutaan laadukkaasti estää oikosulkujen syntyminen esimerkiksi liittimessä jossa on useita johtimia vierekkäin. Samoin jos johdinta halutaan jatkaa niin että se näyttää yhtenäiseltä voi kutistesukka antaa laadukkaamman tuloksen. Sukka myös tukee liitosta mekaanisesti ja eristää sen galvaanisesti ympäristöstään. Kutistesukkia on eri kokoisia ja eri värisiä.


title: Sivuleikkurit

text: Sivuleikkurit on rakenteeltaan ja ulkonäöltään hieman saksia muistuttava käsityökalu, jota käytetään lähinnä kuparisten sähköjohtojen katkaisemiseen. Sivuleikkureita on eri kokoisia. Ne ovat tyypillisiä sähkö- ja elektroniikkatöissä.


title: Uinnin Suomen-mestaruuskilpailut 1911

text: Suomen Uimaliitto järjesti mestaruuskilpailunsa 1911 useammassa eri paikassa ja eri aikoina.


title: Uinnin Suomen-mestaruuskilpailut 1911

text: Vaasassa 29.-30. heinäkuuta


title: Uinnin Suomen-mestaruuskilpailut 1911

text: Helsingissä 5.-6. elokuuta


title: Uinnin Suomen-mestaruuskilpailut 1911

text: Tampereella 12.-13. elokuuta


title: Uinnin Suomen-mestaruuskilpailut 1911

text: 12. elokuuta Tampereella.


title: Uinnin Suomen-mestaruuskilpailut 1911

text: 30. heinäkuuta Vaasassa.


title: Uinnin Suomen-mestaruuskilpailut 1911

text: 6. elokuuta Helsingissä


title: Uinnin Suomen-mestaruuskilpailut 1911

text: 29. heinäkuuta Vaasassa


title: Uinnin Suomen-mestaruuskilpailut 1911

text: 5. elokuuta Helsingissä


title: Uinnin Suomen-mestaruuskilpailut 1911

text: 6. elokuuta Helsingissä.


title: Uinnin Suomen-mestaruuskilpailut 1911

text: 13. elokuuta Tampereella.


title: Uinnin Suomen-mestaruuskilpailut 1911

text: 12. - 13. elokuuta Tampereella.


title: Uinnin Suomen-mestaruuskilpailut 1911

text: Vesipallomestaruuden voitti Helsingfors Simsällskap, joka voitti Turun joukkueen jatkoajan jälkeen 5-2 (1-1,1-1,3-0) ja loppuottelussa Tampereen joukkueen 9-0. Helsingin joukkueessa pelasivat H. Johnsson, V. Varelius, Jarl Wasström, H. Bergström, V. Petroff, V. Sjöholm ja A. Haavisto.


title: Uinnin Suomen-mestaruuskilpailut 1911

text: 29. heinäkuuta Vaasassa.


title: Puukieli

text: Puukieli on nautojen bakteeritauti, jonka aiheuttaja on gramnegatiivinen"Actinobacillus lignieresii" -bakteeri. "Actinobacillus lignieresii" kuuluu naudan suun normaalimikrobistoon. Trauman seurauksena bakteeri pääsee suun kudoksiin aiheuttaen kielen myosiittia. Myosiitin seurauksena kieli on kipeä ja tuntuu sormin kovalta.


title: Puukieli

text: Puukielen oireita ovat vaikeutunut syöminen, runsas kuolan eritys ja kieli voi roikkua ulkona suusta.


title: Ismo Virtanen

text: Ismo Virtanen (18. maaliskuuta 1949 Laitila – 5. kesäkuuta 2010 Helsinki) oli suomalainen anatomian professori Helsingin yliopistossa.


title: Ismo Virtanen

text: Virtanen valmistui ylioppilaaksi vuonna 1968 ja lääketieteen lisensiaatiksi vuonna 1975. Hän väitteli lääketieteen tohtoriksi vuonna 1978 aiheella ”Structural asymmetry and composition of rat liver nuclear membranes”. Uransa alussa hän toimi elektronimikroskopian laitoksen assistenttina, Suomen Akatemian tutkimusassistenttina sekä nuorempana ja vanhempana tutkijana. Uransa alkupuolella hän tutki erityisesti lektiinien käyttöä solubiologiassa.


title: Ismo Virtanen

text: Vuonna 1986 Virtanen nimitettiin lääketieteellisen solubiologian professoriksi Linköpingin yliopistoon. Vuonna 1987 hän toimi patologian laitoksen laboraattorina Helsingin yliopistossa ennen nimitystään anatomian professoriksi vuonna 1988. Vuosina 1998–2003 Virtanen johti biolääketieteen laitosta.


title: Ismo Virtanen

text: Uransa aikana Virtanen julkaisi lähes 700 tieteellistä artikkelia, joita on siteerattu yli 20 000 kertaa. Hänen ansioitaan tutkijana kuvaa korkea Hirsch-indeksi 72.


title: Ismo Virtanen

text: Virtanen tutki solunsisäisiä välikokoisia filamentteja ja kehitti menetelmiä integriinien tutkimukseen. Lisäksi Virtanen ohjasi 23 väitöskirjaa ja toimi "Journal of Molecural Histology" -lehden päätoimittajana. Hän oli jäsen myös 14 muussa kansainvälisessä tieteellisessä julkaisussa. Erityisesti 1980- ja 1990-luvuilla Virtanen kiersi laajalti luennoimassa. Vuosina 1991–2003 Virtanen toimi lääketieteen historian laitoksen ja museon esimiehenä.


title: HMS Nile (1888)

text: HMS Nile oli Britannian kuninkaallisen laivaston vuonna 1888 vesillelaskettu Trafalgar-luokan ironclad-taistelulaiva.


title: HMS Nile (1888)

text: Alus tilattiin Pembroken telakalta ja sen köli laskettiin 8. huhtikuuta 1886. Alus laskettiin vesille 27. maaliskuuta 1888 ja se valmistui 10. heinäkuuta 1891.


title: HMS Nile (1888)

text: Alus myytiin romutettavaksi vuonna 1912.


title: Kerttu Suuronen

text: Kerttu Rosilla Suuronen (28. maaliskuuta 1907 Helsinki – 10. lokakuuta 1992) oli suomalainen filosofian maisteri ja näytelmäkirjailija.


title: Kerttu Suuronen

text: Suuronen kirjoitti myös pakinoita ja lyhytnovelleja lehtiin nimimerkillä "Aina Tommonen".


title: Sanna Karppinen

text: Sanna Karppinen (s. 10. kesäkuuta 1979 Sotkamo) on tietokirjailija, yrittäjä, copywriter ja freelancer-kustannustoimittaja. Koulutukseltaan hän on filosofian maisteri. Karppinen asuu tällä hetkellä Tampereella, mutta on opiskellut ja asunut myös Oulussa ja Jyväskylässä. Hänellä on oma kirjoitusviestinnän yritys Skarppi Kirjoituspalvelut. Karppinen on kirjoittanut kirjoja muun muassa Docendolle, Kirjakaarelle, Otavalle ja Art Houselle.


title: Sanna Karppinen

text: Karppinen julkaisi vuonna 2012 koirarotukirjan "Koiransa näköinen" (Otava) yhdessä karikatyristi Tommi Vuorisen kanssa , joka on kirjan idean isä ja kuvittaja. Kirjassa eri koirarotuihin sovelletaan fysionomiaa eli vanhaa ihmiskasvojen tulkintataitoa. Tommi Vuorinen pitää aiheesta myös luentoja ja kursseja. Sittemmin Karppinen on julkaissut useita koirakirjoja Otavalle, Art Houselle ja Kirjakaarelle. Karppisen kirjoittama "Lappalaiskoirat - iloisesti läsnä" julkaistiin syksyllä 2012 suomeksi ja englanniksi nimellä "Dogs of Lapland - Cheerfully Present". Kirja on ensimmäinen kattava tietokirja alkuperäisistä suomalaisista paimenkoiraroduista: suomenlapinkoirasta ja lapinporokoirasta.


title: Sanna Karppinen

text: Kirjakaari on kustantanut myös useita Karppisen kirjoittamia Suomi-aiheisia kirjoja, kuten vuonna 2013 suomeksi, ruotsiksi, englanniksi, saksaksi ja venäjäksi julkaistun "Metsä - Suomen vihreä kulta". Kirjan kuvat on ottanut valokuvaaja Keijo Penttinen.


title: Guido Eskolin

text: Guido Eskolin (s. 10. heinäkuuta 1912 Helsinki) on suomalainen ruotsin kielellä kirjoittanut nuortenkirjailija.


title: Martin Söderhjelm

text: Martin Söderhjelm (30. maaliskuuta 1913 Helsinki – 4. heinäkuuta 1991 Lidingö) oli suomenruotsalainen näyttelijä, ohjaaja, dramaturgi ja kirjailija.


title: Martin Söderhjelm

text: Söderhjelm harjoitti taideopintoja 1930-luvun alussa Genèvessä ja Berliinissä. Palattuaan Suomeen hän oli Helsingin ruotsalaisessa teatterissa näyttelijäoppilaana 1935–1937. Vuonna 1937 hän julkaisi esikoisteoksensa, novellikokoelman "Vägen ut". Söderhjelm toimi Turun ruotsalaisen teatterin johtajana 1945–1947.


title: Martin Söderhjelm

text: Vuonna 1945 tuli ensi-iltaan Martin Söderhjelmin ja Kalle Rounin ohjaama valistuselokuva tytöistä sairaanhoitokoulussa nimeltä "Rakkautensa uhri", joka perustuu Erik Dahlbergin käsikirjoitukseen. Elokuva ei ole säilynyt.


title: Martin Söderhjelm

text: Söderhjelm ohjasi Ruotsissa muun muassa lyhytelokuvat "Poppe yksityisetsivänä" (Dansa min docka, 1953), "Flicka med melodi" (1954), "Tyhjä paikka on täytetty" (Tom plats fylld, 1957), "Nattkörning" (1959), "Pitikö näin käydä?" (Var det nödvändigt? 1960) ja "Flickan i fönstret" (1960).


title: Elma Aaltonen

text: Elma Anna-Liisa Aaltonen, nimimerkki: "Anna-Liisa" (7. kesäkuuta 1913 Helsinki – 1998 Hämeenlinna) oli suomalainen lähetystyöntekijä ja kirjailija. Aaltonen oli lähetystyöntekijänä Kiinassa ja Taiwanissa 1940- ja 1960-luvuilla. Vaikka hänen syntymäpaikakseen oli merkitty Helsinki, hän oli hämeenlinnalainen. Hänen isänsä Kalle Aaltonen oli Hämeenlinnan seurakunnan diakoni.


title: Elma Aaltonen

text: Elma Aaltosen tie johti Helsingin yliopiston teologisesta tiedekunnasta Suomen Lähetysseuran työntekijäksi ensin Kiinan Hunanin maakuntaan 1940-luvun lopulla ja – kommunistien ajettua lähetystyöntekijät pois maasta – vielä vuosiksi Taiwaniin 1950- ja 1960-luvuilla.


title: Elma Aaltonen

text:
Lähetysmailta palattuaan Aaltonen muutti kotikaupunkiinsa Hämeenlinnaan, josta hän kävi työssä Helsingissä Suomen Lähetysseurassa. Suomessa Aaltonen toimi "Lasten Lähetyslehden" päätoimittajana ja Aasian-työn sihteerinä Lähetysseuran ulkomaanosastolla.
Suuri yleisö oppi tuntemaan Aaltosen kirjailijana. Suosittuja teoksia ovat olleet muun muassa "Tuulenpesän tarinoita", "Lampilinnan tarinoita" ja "Anna kulkee enkelin kanssa". Viimeksi mainitusta on otettu uusia painoksia myöhemminkin.


title: Oberon-luokka

text: Oberon-luokka on Britannian kuninkaallisen laivaston 27 sukellusveneen muodostama alusluokka. Luokan alukset pohjautuvat Porpoise-luokkaan.


title: Oberon-luokka

text: Kolmetoista alusta valmistui Britannian kuninkaalliselle laivastolle ja loput neljätoista ulkomaille Kanadan laivastolle, Brasilian laivastolle ja Chilen laivastolle sekä Australian laivaston Oxley-luokan veneiksi.


title: Oberon-luokka

text: Kanadan laivaston tilaamat veneet olivat identtisiä Britannian alusten kanssa lukuun ottamatta Mk 37-C sukellusveneentorpedoiden laukaisumahdollisuutta, eikä niissä ollut pintamaalien torjuntaan tarkoitettua aseistusta.


title: Oberon-luokka

text: Brasilia tilasi kaksi ensimmäistä venettään 1969 ja vielä kolmannen 1972. Luokka nimettiin ensimmäisen toimitetun aluksen mukaisesti Toneleros-luokaksi. "Toneleroksen" toimitus viivästyi telakalla sattuneen tulipalon vuoksi, ja alus hinattiin Chathamin telakalle korjattavaksi. Telakalla aluksen keskimmäinen 60 jalkaa (noin 20 metriä) pitkä osa vaihdettiin ja aluksen kaapelointi uusittiin. Tulipalon seurauksena kaikkien luokan alusten kaapelointi uusittiin. Chile tilasi kaksi alusta 1969. Alusten toimitus viivästyi varustamisen aikaisen muutostyön vuoksi.


title: Oberon-luokka

text: Australian kuninkaallinen laivasto vastaanotti kuusi Oberon-luokan alusta. Australia tilasi ensin neljä ja tehden sitten toisen neljän aluksen tilauksen, mutta peruuttaen jälkimmäisestä tilauksesta kaksi laivaston ilmavoimien hankintatarpeiden vuoksi. Luokan alusten elektroniikkavarustus poikkesi Britannian käytössä olleista. Niiden varustuksen koostuessa pääosin amerikkalaisista tutkista ja kaikuluotaimista. Niihin asennettiin Sperry Micropuffs -kuuntelulaite ja Krupp CSU3-41 -kaikuluotain.


title: Oberon-luokka

text: Brittiläiset Tigerfish-torpedot korvattiin amerikkalaisilla Mk 48 -torpedoilla. Niissä oli kuuden putkissa olevan torpedon lisäksi asehuoneessa vielä 16 torpedoa. Hieman palvelukseen oton jälkeen alusten takimmaiset kaksi torpedoputkea sinetöitiin. Veneet päivitettiin käyttämään Harpoon-merimaaliohjuksia.


title: Upholder-luokka

text: Upholder-luokka on Britannian Kuninkaallisen laivaston neljän sukellusveneen muodostama alusluokka. Alukset poistettiin kylmän sodan päättyessä palveluksesta ja vuonna 1988 Kanada lunasti alukset korvaamaan käytöstä poistuvia Oberon-luokan aluksia.


title: Upholder-luokka

text: Alusten voimanlähteenä on yhteen akseliin kytketty dieselsähköinen voimansiirto, joka muodostuu Paxman Valenta 1600 RPA SZ -dieselmoottoreista ja GEC-sähkömoottorista. Aluksella on kaksi 120 kennon klooriakkua. Alus saavuttaa pinnalla ja snorkkelisyvyydessä 12 solmun nopeuden ja pinnan alla 20 solmun nopeuden. Toimintasäde on 8000 merimailia kahdeksan solmun nopeudella.


title: Upholder-luokka

text: Aluksen aseistuksena on kuusi 21 tuuman torpedoputkea, joita varten aluksilla on 14 Mk 14 Mod 2 Tigerfish -torpedoa sekä neljä sukellusveneistä laukaistavaa Harpoon-merimaaliaohjusta. Elektroniikkavarustuksena on tyypin 1007 tutka sekä tyyppien 2040, 2019, 2007 ja 2046 kaikuluotaimet. Tyypin 2040 kaikuluotain on muunnos ranskalaisten Eledone ja alankomaalaisesta Octopus-kaikuluotaimista ja sen korvaamiseksi tyypin 2075 kaikuluotaimella tehty suunnitelma hylättiin 1991.


title: Piia Pyykkinen

text: Piia Anniina Pyykkinen (s. 2. huhtikuuta 1991 Saarijärvi) on suomalainen keihäänheittäjä, joka edustaa Äänekosken Urheilijoita. Häntä valmentaa Kimmo Kinnunen. Hän sijoittui hopealle Lahdessa 2012 pidetyissä Kalevan kisoissa silloisella ennätystuloksellaan 52,84 metriä. Hänen ennätyksensä on kesäkuussa 2013 heitetty 53,77. Hänellä on maaotteluedustuksia.


title: Olga Aspelin

text: Olga Aspelin, o. s. "Salamatin" (18. kesäkuuta 1846 Helsinki – 24. tammikuuta 1910 Tukholma) oli suomalainen kaunokirjallisuuden ruotsintaja.


title: Olga Aspelin

text: Venäläissyntyinen Olga Aspelin käänsi ruotsin kielelle Feodor Dostojevskin teoksen Muistelmia kuolleesta talosta. Tämä oli ensimmäisiä Dostojevskin teosten ruotsinnoksia.


title: Olga Aspelin

text: Olga Aspelin oli naimisissa kauppias Ferdinand Aspelinin (1831–1877) kanssa. Heidän poikansa oli taidemaalari, säveltäjä ja kuvanveistäjä Bruno Aspelin (1870–1941).


title: Whlap-Zap Ninja

text: Whlap-Zap Ninja on YUP-yhtyeen vuonna 1989 julkaistu toinen EP-levy. Levyn musiikki on yhtyeen ensimmäisen EP:n tapaan englanniksi laulettua hardcore punkia, poikkeuksena suomeksi laulettu kappale "Tuottajan laulu". Alun perin ainoastaan vinyylinä ilmestyneen EP:n materiaali on vuonna 2003 julkaistu CD-muodossa The Hippos from Hell & Other Oddities 1988–1990 -kokoelma-albumilla.


title: HMS Alaric

text: HMS Alaric (viirinumero P441) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Alaric

text: Alus tilattiin Cammell Lairdilta Birkenheadistä. Sen köli laskettiin 31. toukokuuta 1945 ja alus laskettiin vesille 18. toukokuuta 1946. Alus valmistui vielä saman vuoden lopulla 11. joulukuuta.


title: HMS Alaric

text: Alus myytiin romutettavaksi 24. kesäkuuta 1971 ja se romutettiin heinäkuussa Inverkeithingissä.


title: HMS Astute (P447)

text: HMS Astute (viirinumero P447) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Astute (P447)

text: Alus tilattiin 7. huhtikuuta 1943 Vickers Armstrongilta Barrow-in-Furnessista osana vuoden 1943 laivasto-ohjelmaa. Sen köli laskettiin 4. huhtikuuta 1944 ja alus laskettiin vesille 30. tammikuuta 1945. Alus valmistui vielä samana vuonna 30. kesäkuuta.


title: HMS Astute (P447)

text: Alus myytiin romutettavaksi 1. lokakuuta 1970.


title: Maailmankisat

text: Maailmankisat oli Helsingissä järjestetty yleisurheilutapahtuma, joka järjestettiin ensimmäistä kertaa kaksipäiväisenä Helsingin Olympiastadionilla vuonna 1959. Viimeisen kerran tapahtuma järjestettiin Maailmankisat-nimellä vuonna 1996. Sen jälkeen Olympiastadionilla kilpailtiin vuosittain Helsingin GP-kisoissa 1997–2003. Vuosina 2005−2006 kilpailun virallinen nimi oli sponsorin mukaan GE Money Grand Prix. Vuonna 2007 kilpailua ei enää järjestetty. Kisat olivat olleet Kansainvälisen yleisurheiluliiton IAAF:n käynnistämässä GP-sarjassa alusta pitäen eli vuodesta 1985. GP-sarja toi kisoille näkyvyyttä, mutta edellytti taloudellisia panostuksia, jotka vaikuttivat myös kisojen loppumiseen.


title: Maailmankisat

text: Kisat olivat alun perin Helsingin Kisa-Veikkojen järjestämä yleisurheilutapahtuma, jossa päätukijana oli alkuvaiheessa Apu-lehti. Vuonna 1987 HKV ja Suomen Urheiluliitto allekirjoittivat yhteistyösopimuksen, jossa kisojen taloudellinen järjestämisvastuu siirtyi SUL:lle HKV:n ollessa mukana yhdessä SUL:n kanssa käytännön järjestelyissä. Vuonna 1992 SUL irtisanoi sopimuksen. Olympiastadionin remontin takia vuonna 1993 kilpailuja ei voitu järjestää. Vuosina 1994-96 Maailmankisat järjesti Helsingin Kisa-Veikkojen jo 1960-luvulla perustama Maailmankisat-World Games ry. GP-sarjan taloudellisten vaatimusten lisääntyessä HKV teki kilpailujen järjestämisestä yhteistyösopimuksen Infront Finlandin [Mikko Vanni ja Hjallis Harkimo] kanssa, minkä ansiosta kilpailut pystyttiin järjestämään vuodesta 1997 eteenpäin.


title: Maailmankisat

text: Maailmankisoissa valittiin kisojen paras urheilija, jolle luovutettiin kiertopalkintona arvokas lasiveistos. Voittajia ovat olleet:


The Hippos from Hell & Other Oddities 1988–1990 on YUP-yhtyeen omakustanteena maaliskuussa 2003 julkaistu kokoelma-albumi. Kokoelma sisältää yhtyeen pääasiassa englanniksi lauletun varhaistuotannon, eli EP:t Who Dares Farts ja Whlap-Zap Ninja, sekä debyyttialbumin The Hippos from Hell.


title: Conchata Ferrell

text: Conchata Galen Ferrell (s. 28. maaliskuuta 1943) on yhdysvaltalainen näyttelijä, joka tunnetaan parhaiten roolistaan taloudenhoitaja Bertana "Miehen puolikkaissa". Hän on näytellyt sarjassa vuodesta 2003 lähtien. Ferrell on myös muun muassa esiintynyt sivuroolissa sarjassa "Frendit" vuonna 1999. Ferrell syntyi Charlestonissa Länsi-Virginiassa, vanhemmilleen Mescal Lorainelle ja Luther Martin Ferrellille. Hän opiskeli Länsi-Virginian yliopistossa ja suoritti tutkinnon yhteiskuntaopista. Hän on naimisissa Arnie Andersonin kanssa ja heillä on yksi tytär, Samantha.


title: Rolf Haikkola

text: Rolf Haikkola (s. 14. heinäkuuta 1927 Myrskylä) on suomalainen entinen yleisurheiluvalmentaja ja yleisurheilija. Urheilu-urallaan hän juoksi erityisesti keskipitkiä ja pitkiä matkoja. Haikkola osallistui vuoden 1954 EM-kisojen 5 000 metrin juoksuun, jossa oli 11. Hän juoksi samana vuonna ennätyksensä 5 000 metrillä, 14.14,2.


title: Rolf Haikkola

text: Valmentajana Haikkola tunnetaan erityisesti Lasse Virénin menestysvuosien valmentajana. Haikkolan ja Virénin yhteistyö alkoi vuonna 1969. Haikkola on kirjoittanut vuonna 2003 julkaistun muistelmateoksen "Lasse Virénin menestyksen portaat".


title: Rolf Haikkola

text: Rolf Haikkola valittiin vuosisadan valmentajaksi Suomen Urheiluliiton 100-vuotisäänestyksessä vuonna 2006. 1960-luvulla hänen juoksutalliaan, johon kuuluivat muun muassa Pekka Juutilainen ja Keijo Ceder, kutsuttiin nimellä "Raaka-Rollen kopla". Haikkola Aleksis Kiven Seuran Eskon puumerkki -palkinnon 2016.


title: Christoffer Envall

text: Chrisfoffer John Helmer Envall (s. 6. elokuuta 1991 Pietarsaari) on suomalainen pikajuoksija, joka edustaa edustaa IK Falkenia. Häntä valmensi vuoteen 2013 saakka Guy Storbacka ja sen jälkeen Thomas Asp.


title: Christoffer Envall

text: Envall on voittanut 400 metrin Suomen-mestaruuden vuonna 2012 Lahdessa ajalla 48,13 ja vuonna 2013 Vaasassa ajalla 48,32 sekä hopeaa vuonna 2018 Jyväskylässä ajalla 48,20. Viestijuoksun SM-kisoista Envallilla on yhteensä kolme mitalia 4 × 400 metrin ja 4 × 800 metrin viesteistä. Sisäratojen SM-kilpailuissa hän sai pronssia 400 metrillä 2017. Hänen ennätyksensä 400 metrillä on 12. heinäkuuta 2016 Pietarsaaressa juostu 47,90. Hänellä on myös useita maaotteluedustuksia.


title: Woluwe Shopping Center

text: Woluwe Shopping Center on brysseliläisen Woluwe-Saint-Lambertin kunnassa sijaitseva suurikokoinen ostoskeskus, joka koostuu yli 130 kaupasta. Ostoskeskuksen parkkipaikka koostuu yli 2 000 pysäköintipaikasta kolmessa eri kerroksessa. Lisäksi pysäköintikerroksissa on yhteensä yli 200 paikkaa polkupyörille.


title: Woluwe Shopping Center

text: Woluwe Shopping Center tarjoaa monia eri palveluita: autopesun, postikonttorin, aamiaisen, ja yli 130 kauppaa ostoksien tekoa vaten.


title: Woluwe Shopping Center

text: Woluwe Shopping Center sijaitsee Itä-Brysselissä, Woluwe-Saint-Lambertin kunnassa, metropysäkki Roodebeekin välittömässä läheisyydessä.


title: Woluwe Shopping Center

text:
Woluwe Shopping Centeriin on hyvin helppo matkustaa julkisilla kulkuneuvoilla, sillä se sijaitsee metro- ja bussireittien varrella, ja metroasemalta pääsee suoraan ostoskeskuksen sisätiloihin halutessaan.
STIB:n bussit 29, 42 ja 45 sekä De Lijnin bussit 359 ja 659 pysähtyvät kauppakeskuksen vieressä.


title: Akseli Neittamo

text: Akseli Kaarlo Neittamo (19. elokuuta 1893 Turku – 9. elokuuta 1967 Helsinki) oli suomalainen lehtivalokuvaaja, joka tunnettiin erityisesti urheilutapahtumien valokuvaajana.


title: Akseli Neittamo

text: Neittamo aloitti valokuvaajanuransa 1924. Hänen valokuviaan julkaistiin 1920-luvulla Suomen Kuvalehdessä sekä 1930- ja 1940-luvulla "Helsingin Sanomissa". Neittamolla oli vuodesta 1931 lähtien oma valokuvaamo Neittamo Oy Helsingin Mikonkadulla.


title: Akseli Neittamo

text: Neittamo oli mukana perustamassa 1947 Suomen Lehtikuvaajat ry:tä, ja hän oli yhdistyksen kunniajäsen vuodesta 1963. Hän oli myös Suomen Valokuvausalan tarvikekauppiaiden puheenjohtaja 1938–1951 ja kunniapuheenjohtaja 1951.


title: Akseli Neittamo

text: Neittamon valokuva osoittaa, että 21. kesäkuuta 1938 Helsingin olympiastadionilla pidetyissä yleisurheilukilpailuissa Abraham Tokazier oli kilpailun voittaja, vaikka hänet sijoitettiin silloin neljänneksi. Asia korjattiin 75 vuotta myöhemmin.


title: Äänimerkki

text: Äänimerkki voi tarkoittaa seuraavia asioita:


title: Raimo Asiala

text: Raimo Asiala (11. huhtikuuta 1941 – 5. kesäkuuta 1987) oli suomalainen aitajuoksija. Hän voitti 110 metrin aitajuoksun Suomen mestaruuden vuonna 1962. Asiala edusti urallaan Seinäjoen Urheilijoita ja Helsingin Kisa-Veikkoja.


title: Raimo Asiala

text: Raimo Asialan veli oli pituushyppääjä Aarre Asiala.


title: Adalimumabi

text:
Adalimumabi ("Humira", AbbVie) on tuumorinekroositekijää estävä lääke, joka on tarkoitettu nivelreuman, moninivelisen lastenreuman, selkärankareuman, nivelpsoriaasin, psoriaasin, Crohnin taudin ja haavaisen paksusuolentulehduksenhoitoon.
Tuotu Yhdysvaltain markkinoille 2002, kuuluu biologisiin reumalääkkeisiin.


title: Adalimumabi

text:
Adalimumabia käytetään yleensä yhdessä metotreksaatin kanssa, mutta sitä voidaan käyttää myös yksinään.
Tuberkuloosi-verikoe otetaan yleensä ennen biologisten lääkehoitojen aloitusta, koska Humiraa saavilla potilailla on raportoitu tuberkuloosia.


title: Adalimumabi

text: Kaikki tulehdusoireet kuten esim. kuumetta, haavoja, väsymystä tai hampaisiin liittyviä ongelmia on syytä tarkastella ennen hoitojen aloittamista.


title: Adalimumabi

text: Adalimumabin kemiallinen kaava on CHNOS, moolimassa 144190,3 g/mol ja CAS-numero 331731-18-1.


title: Aarne Pietinen

text: Kaarlo Urho Aarne Pietinen (16. kesäkuuta 1884 Säkkijärvi – 31. maaliskuuta 1946 Helsinki) oli suomalainen valokuvaaja, joka oli tunnettu erityisesti mainos- ja teollisuuskuvaajana.


title: Aarne Pietinen

text: Pietisellä oli vuoteen 1929 saakka huonekalu- ja patjatehdas Helsingin Sörnäisissä. Kun tehdas meni konkurssiin valokuvausta harrastanut Pietinen ryhtyi ammattimaiseksi valokuvaajaksi ja hän kuvasi aluksi lehtikuvia Uudelle Suomelle. Pietisellä oli yhdessä valokuvaaja Akseli Neittamon kanssa yhteisyritys "Neittamo–Pietinen Valokuva Oy" vuosina 1929–1931. Vuonna 1931 hän perusti oman valokuvaamon "Aarne Pietinen Oy":n nimellä Helsingin Kasarmikadulle. Valokuvaamo erikoistui mainos-, matkailu- ja teollisuuskuvaamiseen. Pietisen kuvia oli muun muassa Iivari Leiviskän ja Paavo Ingervon toimittamassa teoksessa "Suomi kuvina" (WSOY 1939), josta on otettu useita painoksia myös kansainvälisille markkinoille.


title: Aarne Pietinen

text: Aarne Pietisen pojat Otso ja Matti Pietinen olivat myös tunnettuja valokuvaajia, joita yhdessä kutsuttiin Pietisen klaaniksi.


title: Olli Rannikko

text: Olli-Pekka Rannikko (s. 18. syyskuuta 1984 Nokia) on suomalainen seiväshyppääjä, joka edustaa Nokian Urheilijat -seuraa.


title: Olli Rannikko

text: SM-tasolta hän saavutti hopeaa Kalevan kisoissa Lahdessa 2012 tuloksella 525 ja Vaasassa 2013 tuloksella 530. Sisäratojen SM-kilpailuissa hän saavuttanut hopeaa 2013 ja pronssia 2010 ja 2012.


title: Olli Rannikko

text: Hänen ennätyksensä on 538 cm, jonka hän teki Ruotsi–Suomi-maaottelussa 2012. Häntä valmentaa Jussi Rannikko. Hänellä on maaotteluedustuksia.


title: Sentterit

text:
Sentterit on porilainen naisten vesipalloon erikoistunut uimaseura. Sentterit on voittanut naisten Suomen mestaruuden yhteensä kymmenen kertaa, joista seitsemän peräkkäisinä vuosina 1999-2005. Sentterit ovat vuoden 2017 Suomen mestareita.
Seurassa pelataan myös ensi kaudella naisten sarjan lisäksi B-, C- ja D- juniorien sarjaa.


title: Viktor Minibajev

text: Viktor Eduardovitš Minibajev (, s. 18. heinäkuuta 1991 Ruza) on venäläinen uimahyppääjä. Hän kilpailee 10 metrin kerroshypyissä.


title: Viktor Minibajev

text: Minibajev osallistui ensimmäisen kerran maailmanmestaruuskilpailuihin Roomassa 2009. Hän oli yksilökilpailussa välierän 18:s ja karsiutui loppukilpailusta. Parikilpailussa hän sijoittui kymmenenneksi parinaan Ilja Zaharov.


title: Viktor Minibajev

text: Uinnin pitkän radan Euroopan-mestaruuskilpailuissa Budapestissa 2010 hän sijoittui parikilpailussa toiseksi parinaan Zaharov ja yksilökilpailussa neljänneksi. Uimahyppyjen Euroopan-mestaruuskilpailuissa Torinossa 2011 Minibajev oli yksilökilpailun neljäs ja parikilpailun kolmas. Saman vuoden Shanghain MM-kilpailuissa hän oli sekä yksilö- että parikilpailussa neljäs.


title: Viktor Minibajev

text: Uinnin pitkän radan Euroopan-mestaruuskilpailuissa Eindhovenissa 2012 Minibajev ylsi hopealle sekä yksilö- että parikilpailussa. Parikilpailussa hänen parinsa oli jälleen Ilja Zaharov.


title: Viktor Minibajev

text: Lontoon kesäolympialaisissa 2012 Minibajev sijoittui 10 metrin kerroshyppyjen yksilökilpailussa neljänneksi ja parikilpailussa kuudenneksi.


title: Viktor Minibajev

text: Minibajev sai uimahyppyjen EM-kilpailuissa Rostockissa 2013 hopeaa pari- ja pronssia yksilökilpailussa. Kazanin universiadeissa hän oli niin ikään henkilökohtaisessa kilpailussa kolmas ja parikilpailussa toinen. Barcelonan MM-kilpailuissa 2013 Minibajev saavutti parinsa Artem Tšesakovin kanssa kerroshyppyjen parikilpailussa hopeaa. Henkilökohtaisessa kilpailussa hän oli kahdeksas. Berliinin EM-kilpailuissa 2014 hän voitti Euroopan-mestaruuden sekä henkilökohtaisissa kerroshypyissä että sekajoukkueiden joukkuekilpailussa.


title: Viktor Minibajev

text: Minibajev saavutti uimahyppyjen EM-kilpailuissa Rostockissa 2015 kultaa sekajoukkueiden parikilpailussa sekä hopeaa 10 metrin kerroshyppyjen henkilökohtaisessa ja parikilpailussa. Saman vuoden Kazanin MM-kilpailuissa hän sai pronssia kerroshppyjen parikilpailussa, oli neljäs sekajoukkuekilpailussa ja kuudes henkilökohtaisessa kilpailussa.


title: Viktor Minibajev

text: Minibajev saavutti Lontoon EM-kilpailuissa 2016 kultaa sekajoukkuekilpailussa ja hopeaa kerroshyppyjen henkilökohtaisessa kilpailussa. Parikilpailussa hän oli neljäs. Rio de Janeiron olympialaisissa hän sijoittui kerroshyppyjen henkilökohtaisessa kilpailussa kahdeksanneksi ja parikilpailussa seitsemänneksi.


title: Viktor Minibajev

text: Minibajev sai Kiovan EM-kilpailuissa 2017 hopeaa kerroshyppyjen henkilökohtaisessa ja parikilpailussa sekä pronssia sekajoukkuekilpailussa. Saman vuoden Budapestin MM-kilpailuissa hän oli toinen kerroshyppyjen parikilpailussa, neljäs sekajoukkuekilpailussa ja kahdeksas kerroshyppyjen parikilpailussa.


title: Josef Wolontis

text: Josef Wolontis (10. tammikuuta 1886 Helsinki – 20. tammikuuta 1972 Gränna) oli suomalainen ruotsin kielellä kirjoittanut kirjailija.


title: Josef Wolontis

text: Wolontis oli naimisissa Sigrid Björkquistin (1888–1943) kanssa. Hänen isänsä oli liettualaissyntyinen ravintoloitsija Josef Wolontis.


title: Äkämäsääsket

text: Äkämäsääsket (Cecidomyiidae) ovat pieniä hentoja sääskiä, joilla on pitkät tuntosarvet. Äkämäsääsket syövät muun muassa lahoavia kasvinjätteitä.


title: Äkämäpunkit

text: Äkämäpunkit ("Eriophyidae") on punkkiheimo, jonka 0,10–0,33 millimetrin mittaisilla, miltei matomaisilla lajeilla on kaksi raajaparia. Äkämäpunkit ovat kasvien loisia. Suomessa esiintyy noin 250 lajia.


title: Jorma Terentjeff

text:
Jorma Kalevi Terentjeff (s. 4. maaliskuuta 1949 Oulainen) on
suomalainen teollisuusneuvos, joka vaikuttaa Hiihtokeskus Iso-Syöte Oy:ssä Pudasjärvellä.


title: Jorma Terentjeff

text: Terentjeff on vaikuttanut johtavissa tehtävissä Salorassa, Salcompissa, Edacomissa, Aspocompissa ja Teknoventuressa. Terentjeff hankki huomattavan omaisuuden myytyään JOT Automation Groupin.


title: Perkele (täsmennyssivu)

text: Perkele voi tarkoittaa ainakin seuraavia:


title: Wire (yhtye)

text: Wire on englantilainen rock-yhtye, joka perustettiin Lontoossa vuonna 1976. Yhtyeen alkuperäisjäsenet olivat Colin Newman (laulu, kitara), Graham Lewis (basso, laulu), Bruce Gilbert (kitara) ja Robert Gotobed (rummut). Yhtye soitti aluksi punk rockia, mutta myöhemmin musiikki lähti kehittymään post-punkin suuntaan. Wire oli 1970- ja 1980-luvun tärkeimpiä rockmusiikkin kehittäjiä ja yhtyeen kolmea ensimmäistä albumia pidetään yhtyeen parhaimpina.


title: Zomba

text: Zomba voi tarkoittaa seuraavia asioita:


title: Zomba (Malawi)

text: Zomba on kaupunki Malawin Eteläisellä alueella Zomban piirikunnassa, Blantyren koillispuolella. Se oli brittien siirtomaahallinnon keskus vuodesta 1891 asti, ja vuoteen 1975 asti myös itsenäisen Malawin pääkaupunki.


title: Zomba (Malawi)

text: Kaupungin pinta-ala on 39,0 neliökilometriä. Väkiluku on kehittynyt seuraavasti: 43 300 (1987), 65 900 (1998) ja 88 300 (2008). Vuonna 2014 siellä ennustettiin asuvan noin 130 400 asukasta.


title: Zomba (Malawi)

text: Kaupungissa toimii muun muassa Malawin yliopisto (University of Malawi, UNIMA),


title: K. V. L. Jalkanen

text: Kaarlo Väinö Lemmitty Jalkanen (3. maaliskuuta 1906 Jyväskylä – 4. marraskuuta 1956 Helsinki) oli suomalainen kirkkoherra ja teologian tohtori. Hän oli Helsingin yliopiston teologian esikäsitteiden apulaisprofessori vuodesta 1949.


title: K. V. L. Jalkanen

text:
Jalkasen vanhemmat olivat filosofian tohtori, historiantutkija Kaarlo Jonatan Jalkanen ja Anni Helmi
Maria Blomstedt. Jalkanen pääsi ylioppilaaksi 1925 ja hän suoritti sacri ministerii -tutkinnon 1930. Hän valmistui sitten teologian kandidaatiksi 1946 ja teologian lisensiaatiksi ja tohtoriksi 1948.


title: K. V. L. Jalkanen

text: Jalkanen toimi Hämeenlinnassa kaupunki- ja maaseurakunnan papiston apulaisena 1930–1933, keskus- ja lääninvankilan pastorina 1934–1939, lääninsairaalan pastorina 1934–1939 sekä Mellilän kirkkoherrana vuodesta 1939 alkaen. Hänestä tuli Helsingin yliopiston teologian esikäsitteiden apulaisprofessori 1949.


title: K. V. L. Jalkanen

text: Jalkanen on suomentanut kreikkalaista draamarunoutta.


title: K. V. L. Jalkanen

text: Väinö Jalkanen oli naimisissa vuodesta 1935 Martta Mirjam Tepon kanssa.


title: K. V. L. Jalkanen

text: Nimellä "K. V. L. Jalkanen":


title: Keijo Ceder

text: Keijo Johannes Ceder (19. syyskuuta 1941 Helsinki – 5. tammikuuta 2019 Järvenpää) oli suomalainen keskimatkojen juoksija. Hän edusti urallaan Helsingin Jyryä ja Helsingin Kisa-Veikkoja.


title: Keijo Ceder

text: Valmentaja Rolf Haikkolan talliin eli ns. "Raaka-Rollen koplaan" kuulunut Ceder voitti yhteensä seitsemän SM-kultaa 4 × 400 ja 4 × 800 metrin viesteissä vuosina 1965–1968 HKV:n joukkueessa. Vuoden 1966 Kalevan kisoissa hän sijoittui pronssille 1 500 metrillä Jouko Uolan ja Juha Väätäisen jälkeen.


title: Keijo Ceder

text: Vuonna 1963 Ceder osallistui yhdessä viiden muun TUL:n urheilijan kanssa Indonesiassa järjestettyihin GANEFO-kisoihin, joissa hän sijoittui 800 metrillä kolmanneksi. Osallistumisen johdosta heille määrättiin elinikäinen kilpailukielto, joka myöhemmin muutettiin yhden vuoden mittaiseksi. Kilpailukielto kuitenkin esti Cederin mahdollisen osallistumisen Tokion olympialaisiin 1964. Ceder koki TUL:n pettäneen hänet ja vaihtoi seuraa.


title: Arvīds Jansons

text: Arvīds Jansons (10. lokakuuta 1914 Liepāja, Latvia – 21. marraskuuta 1984 Manchester, Britannia) oli latvialainen kapellimestari. Hän toimi Riian ooppera- ja balettiorkesterin johtajana vuosina 1944–1951 ja vuodesta 1952 Leningradin filharmonisen orkesterin johtajana, jolloin hän vieraili Suomessa 1961.


title: Arvīds Jansons

text: Hänen poikansa on kapellimestari Mariss Jansons.


title: Zigong

text: Zigong voi tarkoittaa seuraavia asioita:


title: Seinäjoki Silver Sharks

text: Seinäjoki Silver Sharks on Seinäjoen kaupungissa toimiva SM-tason kilpacheerleadingin erikoisseura, joka on perustettu keväällä 2012.


title: Seinäjoki Silver Sharks

text: Joukkueita on cheer- ja tanssisarjoissa yhteensä yksitoista ja näiden lisäksi stunt-ryhmiä. Seurassa on harrastajia yli 200, jotka edustavat alkeistasolta edustusryhmiin. Lisäksi 50 kannattajajäsentä. Seura tarjoaa jäsenilleen niin kilpa- kuin harrastetoimintaa Suomen Cheerleadingliiton (SCL) sääntöjen mukaisesti.


title: Seinäjoki Silver Sharks

text: Seuran viralliset värit ovat turkoosi, valkoinen, hopea ja musta, joita käytetään seura- ja joukkuevaatteissa sekä kisapuvuissa.Seura sai alkunsa, kun suuri joukko harrastajia päätti irtautua Crocodilesin amerikkalaisen jalkapallon seurasta ja perustaa paikkakunnalle oman Cheerleadingiin erikoistuneen seuran vuonna 2012. Nopeassa tahdissa harrastajamäärä nousi yli 200 nuoreen urheilijaan, ja paikkakunnan yritykset lähtivät innokkaasti tukemaan erikoisseuran alkutaipaletta.


title: Seinäjoki Silver Sharks

text: Seuran Unique ryhmästunt-joukkue saavutti SM-pronssimitalin 2013 ja 2014 PM-mestaruuden.


title: Seinäjoki Silver Sharks

text: Seura tekee yhteistyötä muiden paikkakunnan urheiluseurojen kanssa.


title: Gösta Jansson

text: Carl Gösta Jansson (8. maaliskuuta 1887 Parainen – 5. elokuuta 1971) oli suomalainen lääkäri.


title: Gösta Jansson

text: Janssonin vanhemmat olivat Karl Viktor Jansson ja Aurora Maria Thurman. Janssonin puoliso vuodesta 192 oli Anna-Liisa Kuhlefelt, professori ja poliitikko Jan-Magnus Jansson oli heidän poikansa. Jansson tuli ylioppilaaksi 1909 ja valmistui lääketieteen lisensiaatiksi 1914. Lääketieteen ja kirurgian tohtoriksi hän väitteli 1924 ja erikoistui sisätauteihin ja radiologiaan. Jansson oli lääketieteellisen radiologian dosentti Helsingin yliopistossa 1927–1951. Hän sai professorin arvonimen 1951. Häntä pidetään Suomen röntgenologian uranuurtajana. Jansson toimi uransa aikana röntgenlääkärinä useissa eri sairaaloissa, sota-aikana hän työskenteli lääkärinä sotasairaalassa.


title: Antti Kokkonen

text: Antti Juhani Kalervo Kokkonen (s. 3. marraskuuta 1986) on suomalainen pikajuoksija. SM-kilpailuista hänellä on 400 metriltä hopeaa Kalevan kisoista 2012 sekä pronssia Kalevan kisoista 2014, 2015 ja 2016. Sisäratojen SM-kilpailuista hänellä on hopea 400 metriltä 2013 ja pronssia sekä 200 että 400 metriltä vuodelta 2014. Viestijuoksun SM-kilpailuista hänellä on pronssia 4 × 100 metriltä vuodelta 2016.


title: Antti Kokkonen

text: Kokkosta valmensi vuoteen 2012 saakka Timo Zerni ja hän edustaa Oulun Pyrintöä. Vuoteen 2015 saakka hän edusti Veitsiluodon Kisaveikkoja. Kokkosen ennätys 400 metrillä on 47,95, jonka hän juoksi Oulun Kalevan kisoissa vuonna 2016. Hänellä on maaotteluedustuksia.


title: Zeravšan

text: Zarafšon () tai Zeravšon (/, johdettu persian kielen 'kullan levittäjää' tarkoittavasta sanasta ), etenkin aiemmin myös muodossa Zeravšan () on joki Keski-Aasiassa, joka alkaa Zarafšonin jäätiköltä Tadžikistanista. Joki päättyy Uzbekistanissa pieniin suolajärviin tai ehtyy hiekkaan. Pituutta joella on 877 kilometriä.


title: Zeravšan

text: Tadžikistanissa joen varrella sijaitsee muun muassa Pandžakentin kaupunki. Uzbekistanin keskusalangolla joki ohittaa muiden muassa Samarkandin ja Buharan kaupungit mutta kuivuu sitten aavikolle ehtimättä saavuttaa Amu-Darjaa, johon se aiemmin on laskenut. Joesta saatu kasteluvesi on jo antiikin ajoista mahdollistanut alueella intensiivisen maatalouden ja huomattavan kaupunkiväestön.


title: Käänteisalkio

text:
Käänteisalkion käsite liittyy abstraktiin algebraan, jossa kahden joukkoon formula_1 kuuluvan alkion formula_2 binäärioperaation laskutulos formula_3 on joukon formula_1 neutraalialkio formula_5 eli
Tällöin sanotaan, että formula_7 ja formula_8 ovat "toistensa" käänteisalkioita. Käänteisalkion nimitys tulee reaalilukujen kertolaskusta, jossa neutraalialkio on luku 1 ja jokaisella luvulla formula_9 on olemassa yksi käänteisluku formula_10, jolle formula_11


title: Käänteisalkio

text: Alkiolla formula_8 on "vasemmanpuoleinen käänteisalkio" formula_7, jos formula_14 ja "oikeanpuoleinen käänteisalkio", jos formula_15 Mikäli alkiolla on samanaikaisesti sekä vasemmanpuoleinen- että oikeanpuoleinen käänteisalkio, sanotaan vain, että sillä on olemassa käänteisalkio. Jos alkiolla on olemassa käänteisalkio sanotaan, että alkio on "kääntyvä".


title: Käänteisalkio

text: Jos laskutoimitusta pidetään luonteeltaan multiplikatiivisena, merkitään alkion formula_16 käänteisalkiota formula_17. Jos se taas on additiivinen, se merkitään kuten vastaluvutkin yhteenlaskussa eli formula_18.


title: Käänteisalkio

text: Kokonaislukujen joukossa pari formula_19 sisältää vain muutaman käänteisalkion eli käänteisluvun, kun laskutoimitus formula_20 on kertolasku. Selvästikään luvulla 2 ei ole käänteislukua olemassa, koska sen pitäisi olla formula_21. Ainoat luvut, jolla on olemassa käänteisluvut, ovat -1 ja 1. Näiden käänteisluvut ovat luvut itse.


title: Käänteisalkio

text: Jos määritetään erikoinen laskutoimitus formula_22 kokonaislukujen joukossa. Jos valitaan ensin kokonaisluku formula_23, voidaan laskea sille käänteisalkio ehdosta formula_24. Sillä on oikeanpuoleinen käänteisluku formula_25, koska formula_26. Sama voidaan osoittaa vasemmanpuoleisesti.


title: Käänteisalkio

text: Funktioiden joukossa formula_27, missä formula_28 on funktioiden määrittely- ja arvojoukko, identtinen kuvaus formula_29 on yhdisteen formula_30 neutraalialkio. Silloin voidaan määritelmän mukaan kirjoittaa formula_31 Jos formula_32 on bijektio, on formula_33 funktion formula_34 käänteiskuvaus laskutoimituksen formula_30 suhteen ja formula_36. Muilla joukon formula_32 alkioilla, jotka eivät ole bijektioita, ei ole käänteiskuvausta.


title: Käänteisalkio

text: Lukujoukko ja laskutoimitus muodostavat parin, joka voi olla monoidi. Monoidilla ei tarvitse olla käänteisalkioita, vaikka sillä on neutraalialkio. Sen sijaan ryhmällä on käänteisalkiot, sillä se saadaan monoidista vaatimalla jokaiselle alkiolle yksikäsitteinen käänteisalkio. Kun ryhmälle tehdään laajennus toisella laskutoimituksella, tulee vähintään additiivisella laskutuimituksella olla käänteisalkiot. Tätä algebraa kutsutaan renkaaksi. Jos sekä additiivisella- että multiplikatiivisella laskutoimituksella on molemmilla olemassa käänteisalkiot, kutsutaan sitä kunnaksi.


title: Jani Koskela

text: Jani Koskela (s. 14. huhtikuuta 1993) on suomalainen pikajuoksija. Hän edustaa Tampereen Pyrintöä ja häntä valmentaa Juha Koskela.


title: Jani Koskela

text: Porin Kalevan kisoissa 2015 Koskela voitti kultaa 400 metrillä uudella ennätysajallaan 47,85. Vuosina 2011 ja 2012 hän saavutti matkalla pronssia. 200 metrillä Koskela voitti hopeaa vuosina 2011, 2013 ja 2017. Sisäratojen SM-kilpailuissa hän on saavuttanut kultaa 4 × 300 metrin viestissä 2016 sekä hopeaa 200 metrillä 2010 ja 400 metrillä 2016. Viestijuoksun SM-kilpailuissa hän on saavuttanut Tampereen Pyrinnön viestijoukkueessa 4 × 100 metrin viestissä kultaa vuonna 2011 ja pronssia vuonna 2017 sekä 4 × 400 metrin viestissä kultaa vuonna 2016, hopeaa vuonna 2017 ja pronssia vuonna 2014.


title: Jani Koskela

text: Helsingin EM-kilpailuissa 2012 Koskela juoksi Suomen joukkueessa 4 × 400 metrin viestissä. Hänellä on myös maaotteluedustuksia.


title: Jani Koskela

text: Koskelan ennätys 200 metrillä on 21,29 ja 400 metrillä 47,74.


title: Erik Zetterström

text: Erik Harald Zetterström (14. elokuuta 1904 Tukholma – 7. heinäkuuta 1997 Tukholma) oli ruotsalainen kirjailija, joka on käyttänyt nimimerkkiä "Kar de Mumma". Hän oli Svenska Dagbladetin pitkäaikainen kolumnisti. Hän kirjoitti lehteen humoristisia artikkeleita vuodesta 1922 aina 1990-luvun puoliväliin.


title: Jouni Helppikangas

text: Jouni Petteri Helppikangas (s. 10. helmikuuta 1971 Rovaniemi) on suomalainen kiekonheittäjä.


title: Jouni Helppikangas

text: Aikuisten SM-kisoista Helppikangas on saavuttanut pronssia vuosina 1998, 2005 ja 2012. Hänen ennätyksensä on 61,72 m vuodelta 2001. Hänellä on maaotteluedustuksia.


title: Jouni Helppikangas

text: Helppikangas on edustanut urallaan Sallan Karhuja, Saarenkylän Nuorisoseuran Urheilijoita, Oulun Pyrintöä ja Orimattilan Jymyä. Hänen valmentajanaan on toiminut Hannu Heikkilä.


title: Kurt Jansson

text: Kurt Gunnar Jansson (20. marraskuuta 1915 Noormarkku – 13. tammikuuta 1998 Tampere) oli suomalainen diplomaatti ja filosofian maisteri. Hän oli yksi harvoista suomalaisista sosiaalialan asiantuntijoista, jotka ovat luoneet näyttävän kansainvälisen uran.


title: Kurt Jansson

text: Kun Sotainvalidien Veljesliitto perustettiin välirauhan aikana huolehtimaan sodassa vammautuneista, itsekin talvisodassa haavoittunut Jansson palkattiin järjestön huoltopäälliköksi. Hän jatkoi tässä tehtävässä myös jatkosodan ajan. Sodan jälkeen hän työskenteli pari vuotta valtion Työhuoltoviraston johtajana, minkä jälkeen 1946 hänet nimitettiin Sotainvalidien Veljesliiton toiminnanjohtajaksi. Häneen henkilöityivät sotainvalidihuollon merkittävät saavutukset sodan jälkeen.


title: Kurt Jansson

text: Sotainvaliditoiminnan kansainvälisten yhteyksien luominen niin sanottuina vaaran vuosina osoittautui poliittisesti vaikeaksi. Neuvostoliiton kanssa yritettiin luoda yhteistyötä, mutta siinä epäonnistuttiin. Läntiseen veteraanijärjestöön World Veterans Federationiin (WVF) taas arkailtiin lähteä, koska Suomen idänsuhteiden pelättiin kärsivän. Sotainvalidien Veljesliitto liittyi lopulta 1954 WVF:n jäseneksi.


title: Kurt Jansson

text: Jansson oli jo tätä ennen vuonna 1953 nimitetty Pariisiin WVF:n kuntouttamisosaston johtajaksi ja 1954 Yhdistyneiden kansakuntien sihteeristöön sosiaalialan asiantuntijaksi. Tämä oli sikäli poikkeuksellista, että Suomi ei ollut vielä YK:n jäsen.


title: Kurt Jansson

text: Janssonin asiantuntemusta käytettiin monissa YK:n tehtävissä. Hän johti YK:n Lähi-idän sosiaalitoimintaa Beirutissa, toimi YK:n sosiaaliosaston apulaisjohtajana New Yorkissa, rauhanturvajoukkojen komentajan poliittisena neuvonantajana Kyproksella, YK:n kehitysohjelman edustajana Pakistanissa, YK:n pysyvänä edustajana Nigeriassa ja YK:n turvallisuusneuvoston erityistehtävissä Mosambikissa.


title: Kurt Jansson

text: Hänet nimitettiin YK:n neuvottelevaksi virkamieheksi 1977 ja lopulta apulaispääsihteeriksi 1980. Hän toimi pääsihteerin edustajana Kambodžassa järjestelemässä humanitaarista avustustoimintaa. Tämän jälkeen hän organisoi pääsihteerin määräyksestä 1984–1985 Etiopian avustamista maata kohdanneen ankaran nälänhädän takia. Hän jäi YK:sta eläkkeelle vuonna 1985.


title: Kurt Jansson

text: Hän sai professorin arvonimen 1990.


title: Kurt Jansson

text: Kurt Janssonin poika on 1960-luvulla yleisurheilijana ja myöhemmin Kanadaan muuttaneena liikemiehenä tunnettu Harri Jansson.


title: Pajukäärömittari

text: Pajukäärömittari ("Epione repandaria") on mittareiden ("Geometridae") heimoon kuuluva perhonen. Laji on yleinen ja sen lentoaika sijoittuu loppukesään.


title: Harald Jensen (vuorineuvos)

text: Harald Christian Jensen (1. heinäkuuta 1882 Huittinen – 16. syyskuuta 1953 Tukholma) oli suomalainen tamperelaista Suomen Trikoota yli 30 vuoden ajan johtanut vuorineuvos ja diplomi-insinööri.


title: Harald Jensen (vuorineuvos)

text: Jensenin vanhemmat olivat Tanskasta Suomeen muuttaneet Hans Peder Jensen ja Margarete Cristensen. Hän pääsi ylioppilaaksi 1901 Turun ruotsalaisesta reaalilyseosta ja valmistui insinööriksi 1905 Polyteknillisen opiston koneenrakennusosastolta. Jensen opiskeli sitten puolen vuoden ajan Mockelin kutomakoulussa Vaalsissa Hollannissa ja hankki lisäksi käytännön kokemusta työskentelemällä saksalaisissa kutomatehtaissa.


title: Harald Jensen (vuorineuvos)

text: Jensen oli Suomeen palattuaan Yhdistyneiden Villatehtaiden Hyvinkään verkatehtaan apulaisisännöitsijänä 1908–1911. Tämän jälkeen Jensen oli Tampereella Suomen Trikoon toimitusjohtajana vuosina 1911–1953. Jensenin aikana yhtiön työntekjämäärä nousi 238:sta yli 3 000:een. Suomen Trikoo osti 1919 "Tampereen Kutomateollisuus Oy":n sekä 1930-luvulla kolme trikootehdasta "Sukka Oy":n, "Tampereen Trikooteollisuus Oy":n ja "Laurilan Kutomo Oy":n. Vuorineuvoksen arvon Jensen sai 1946. Hän oli jäsenenä useiden yritysten johtokunnissa ja oli muun muassa Suomen Kutomateollisuuden Työnantajien liiton puheenjohtajana 1945–1952.


title: Kristian Pulli

text: Kristian Henri Mikael Pulli (s. 2. syyskuuta 1994 Jämsä) on suomalainen yleisurheilija. Hänen lajejaan ovat pituushyppy ja kolmiloikka. Pullia valmentaa hänen isänsä Seppo Pulli ja hän edustaa Kaipolan Virettä.


title: Kristian Pulli

text: Pulli voitti Kuopion Kalevan kisoissa 2014 SM-kultaa pituushypyssä tuloksella 781 cm ja hopeaa Oulun Kalevan kisoissa 2016 tuloksella 765 cm sekä pronssia Jyväskylän Kalevan kisoissa 2018 tuloksella 768 cm. Kolmiloikassa hän on saavuttanut hopeaa Lahdessa 2012 ja Vaasassa 2013.


title: Kristian Pulli

text: Sisäratojen SM-kilpailuissa Pulli voitti kolmiloikassa kultaa vuonna 2013 ja pronssia 2012 sekä pituushypyssä kultaa 2015 ja hopeaa 2014.


title: Kristian Pulli

text: Alle 20-vuotiaiden EM-kilpailuissa Rietissä 2013 Pulli sijoittui kolmiloikassa toiseksi ennätyksellään 15,88 m. Pulli edusti Suomea vuosien 2013 ja 2014 Suomi–Ruotsi-maaotteluissa sekä pituushypyssä että kolmiloikassa ja vuonna 2015 pituushypyssä.


title: Kristian Pulli

text: Pulli voitti 22-vuotiaiden pituushypyn Pohjoismaiden mestaruuden vuonna 2014 silloisella ennätyksellään 789 cm. Elokuussa 2018 EM-kisojen pituushypyn karsinnassa Pulli hyppäsi 768 cm, jolla tuloksella hän ei selvinnyt loppukilpailuun.


title: Kristian Pulli

text: Pullin ennätys kolmiloikassa on ulkoradoilla 16,07 m (13.7.2014) ja sisäradoilla 15,81 m (28.1.2017). Pituutta hän on hypännyt ulkoradoilla 807 cm (7.7.2017) ja sisäradoilla 783 cm (11.2.2018). 100 metrin juoksussa Pullin ennätys on 10,64 s (6.8.2016).


title: Kristian Pulli

text: Pulli valmistui ylioppilaaksi Jämsän lukiosta keväällä 2013. Hän suoritti asepalveluksensa Lahdessa Hämeen Rykmentin Urheilukoulussa. Pulli opiskelee Tampereen teknillisessä yliopistossa.


title: Kristian Pulli

text: Yleisurheilun lisäksi Pulli on harrastanut jääkiekkoa, jalkapalloa, suunnistusta ja hiihtoa.


title: Anders Mauritz Jernström

text: Anders Mauritz Jernström (14. maaliskuuta 1837 – 22. kesäkuuta 1877 Leipzig) oli suomalainen geologi ja Helsingin yliopiston kirjaston amanuenssi 1869–1877. Jernström julkaisi kaksiniteisen teoksen "Material till Finska Lappmarkens geologi" (1874–1875).


title: Gøtu Ítróttarfelag

text: Gøtu Ítróttarfelag (tunnetaan myös nimellä GÍ Gøta) oli färsaarelainen jalkapallojoukkue. Vuonna 1926 perustettu Gøtu ÍF lopetti toimintansa 2008, jolloin se yhdistyi Leirvik ÍF:n kanssa muodostaen uuden seuran nimeltä Víkingur.


title: Gøtu Ítróttarfelag

text: Färsaarten mestaruuden Gøtu ÍF voitti kuudesti. Eurocupeihin seura osallistui useita kertoja. Vuoden 1996 UEFA Cupissa se kohtasi suomalaisen FC Jazzin.


title: Salamatkustus

text: Salamatkustaja (kutsumanimenä myös "jänis") on henkilö, joka matkustaa salaa jossakin kulkuvälineessä, kuten linja-autossa, junassa, laivassa tai lentokoneessa.


title: Salamatkustus

text: Salamatkustajille matkustaminen voi olla vaarallista. Koska he eivät ole laillisesti kyydissä, voivat he joskus matkata pitkiäkin aikoja ilman ruokaa tai juomaa ja joissain tapauksissa jopa ilman ilmaa (liian tiivis kontti jossa liikaa ihmisiä). On tapauksia, joissa salamatkustajat ovat yrittäneet matkustaa lentokoneiden laskutelineille varatussa tilassa ja kuolleet paleltumalla.


title: Arya

text: Arya voi tarkoittaa muun muassa seuraavia:


title: Anastomoosi

text: Anastomoosi, (, , kreikan sanoista "ana", ylös, ja "stoma", suuhaara ) voi tarkoittaa seuraavia:


title: Albert Ludvig Lindsay von Julin

text: Albert Ludvig Lindsay von Julin (2. elokuuta 1871 Pohja – 8. toukokuuta 1944 Pohja) oli Fiskarsin toimitusjohtaja ja vuorineuvos.


title: Albert Ludvig Lindsay von Julin

text: Von Julinin vanhemmat olivat tehtailija Emil Lindsay von Julin ja Hildur Arnoldina Fredrika Wilhelmina Kistner. Hän pääsi ylioppilaaksi Haminan ruotsalaisesta yksityislyseosta 1890 ja valmistui vuori-insinööriksi Tukholmassa 1895. Hän oli vuori-insinöörinä Ruotsissa ja sitten kemistinä Nobel-veljesten tehtaalla Bakussa 1896–1900. Von Julin toimi Oy Fiskars Ab:n insinöörinä 1904–1906 ja oli Fiskarsin toimitusjohtajana 1906–1943 ollen myös useiden muidenkin teollisuusyritysten johdossa. Hänelle myönnettiin vuorineuvoksen arvo 1921. Julinin isoisä oli Johan Jacob Julin.


title: Albert Ludvig Lindsay von Julin

text: Von Julin oli naimisissa vuodesta 1898 Elin Constance Blombergin kanssa.


title: Mathieu Arzeno

text: Mathieu Arzeno (s. 18. elokuuta 1987 Salon-de-Provence) on ranskalainen ralliautoilija. Hän aloitti uransa kartingissa vuonna 2001. Vuonna 2005 hän kilpaili Formula Campus-sarjassa. Vuosina 2006-07 Arzeno kilpaili Ranskan Formula Renault-sarjassa. Hän ajoi myös kaksi kilpailua Eurocup Formula Renault-sarjassa kaudella 2007. Vuonna 2009 Arzeno debytoi WRC-sarjassa. Vuonna 2012 Arzeno saavutti uransa ensimmäiset WRC-pisteet ajamalla kymmenenneksi Saksan rallissa.


title: Albert von Julin

text: Albert von Julin tarkoittaa seuraavia henkilöitä:


title: Sanelukone

text: Sanelukone on laite, jonka avulla ääntä, erityisesti puhetta, voidaan tallentaa äänitteiksi ja kuunnella äänitteitä myöhemmin. Tavanomaisia käyttötarkoituksia ovat muun muassa haastattelujen tallennus toimitustyössä, potilaskertomusten sanelu puhtaaksikirjoitusta varten ja kokousten nauhoittaminen pöytäkirjan myöhempää kirjoitusta varten. Aiemmin sanelukoneissa tallennusmediana käytettiin magneettisia levykkeitä ja magneettinauhoja, joille ääni tallentui analogisessa muodossa. Nykyiset sanelimet tallentavat äänen digitaalisessa muodossa muistikorteille.


title: Johan Albert Edvard von Julin

text: Johan Albert Edvard von Julin (1846–1906) oli suomalainen yritysjohtaja ja vuorineuvos.


title: Johan Albert Edvard von Julin

text: Julin peri isältään Kosken tehtaan ja siihen kuuluvan maatilan. Vuodesta 1875 hän oli Fiskarsin toimitusjohtaja, ja hän pelasti vaikeuksiin ajautuneen yrityksen. Julin edusti sukua valtiopäivillä 1872–1906 lukuun ottamatta vuotta 1882. Hän oli mukana Suomen ja Venäjän välisissä tullineuvotteluissa puolustamassa Suomen etua.


title: Erik Julin

text: Erik Julin (13. marraskuuta 1796 Oulu – 21. kesäkuuta 1874 Turku) oli Turun kaupunginapteekkari, kauppaneuvos. Hän oli aloitteellinen monissa yleishyödyllisissä yrityksissä. Hän oli Turussa toimivan Turun konepajan omistajia, Turun laivatelakan toimitusjohtaja vuodesta 1857. Hän oli vuosina 1825–1830 toimineen Bolaget för Österbottniska Kustfarten -purjelaivayhtiön päävarustaja ja mukana perustamassa Pohjanmaan höyrylaivayhtiötä. Turun ensimmäinen vapaapalokunta perustettiin hänen ansiostaan 1838.


title: Erik Julin

text: Julinin veli oli Johan Jacob Julin.


title: Yhdysvaltain avoin tennisturnaus 2012 – miesten kaksinpeli

text:
Novak Đoković oli turnauksen puolustava mestari, mutta hän hävisi loppuottelussa ensimmäisen Grand Slam -voittonsa ottaneelle Andy Murraylle luvuin 7–6(10), 7–5, 2–6, 3–6, 6–2.
 Kei Nishikori "(3. kierros)"
 Stanislas Wawrinka "(4. kierros)"
 Philipp Kohlschreiber "(4. kierros)"
 Andy Roddick "(4. kierros)"
 Tommy Haas "(1. kierros)"
 Florian Mayer "(1. kierros)"
 Mardy Fish "(4. kierros)"
 Marcel Granollers "(2. kierros)"
 Fernando Verdasco "(3. kierros)"
 Andreas Seppi "(1. kierros)"
 Sam Querrey "(3. kierros)"
 Mihail Južnyi "(1. kierros)"
 Viktor Troicki "(1. kierros)"
 Feliciano López "(3. kierros)"
 Julien Benneteau "(3. kierros)"
 Jérémy Chardy "(3. kierros)"


title: Yhdysvaltain avoin tennisturnaus 2012 – naisten kaksinpeli

text:
Samantha Stosur oli turnauksen puolustava mestari. Mestaruuden voitti Serena Williams, joka voitti turnauksen neljännen kerran.
 Anastasija Pavljutšenkova "(2. kierros)"
 Julia Görges "(1. kierros)"
 Nadja Petrova "(4. kierros)"
 Roberta Vinci "(puolivälierät)"
 Christina McHale "(1. kierros)"
 Francesca Schiavone "(1. kierros)"
 Kim Clijsters "(2. kierros)"
 Klára Zakopalová "(1. kierros)"
 Yanina Wickmayer "(2. kierros)"
 Monica Niculescu "(1. kierros)"
 Anabel Medina Garrigues "(1. kierros)"
 Zheng Jie "(3. kierros)"
 Tamira Paszek "(1. kierros)"
 Jelena Janković "(3. kierros)"
 Varvara Lepchenko "(3. kierros)"
 Peng Shuai "(1. kierros)"


title: Pohjanmaan höyrylaivayhtiö

text: Pohjanmaan höyrylaivayhtiö ("Österbottniska Ångfartygs-Bolaget, stiftadt af Grefve Berg") oli vuonna 1857 perustettu Pohjanmaan rannikkokaupunkien ja Pietarin väliä liikennöivä laivayhtiö. Laivayhtiö sai keisari Aleksanteri II:lta Pietarista keisarillisella sinetillä varustetun kirjeen, jossa annettiin lupa käyttää keisarin nimeä uudessa laivassa.


title: Pohjanmaan höyrylaivayhtiö

text: Yhtiön perustajia oli muun muassa apteekkari ja yritysjohtaja Erik Julin. Yhtiön osakepääomaksi tuli 225 000 hopearuplaa. Se jakautui 2250 osakkeeseen. Lisäksi yhtiö sai valtiolta korottoman 150 000 ruplan lainan.


title: Pohjanmaan höyrylaivayhtiö

text: Yhtiön historia oli myrskyisä. Ristiriidoista keskusteltiin sanomalehtien välityksellä. Valtionlainan takaisinmaksu aiheutti vaikeuksia. Kun ensimmäinen maksuerä erääntyi 1862, pystyi yhtiö hädin tuskin selviytymään maksusta. Usko yhtiöön oli 1860-luvun alussa heikko. 100 ruplan nimellisarvoisia osakkeita myytiin 10 ruplalla, kunhan ostaja sitoutui vastaamaan lisäksi valtionlainasta 66 2/3 ruplan edestä.


title: Pohjanmaan höyrylaivayhtiö

text: Menestys parani myöhemmin, ja vuosina 1864–1875 pystyttiin osinkoakin jakamaan melkein joka vuosi. Kilpailu kuitenkin kiristyi ja yhtiön kalusto kului. Yhtiö purettiin vuonna 1875.


title: Jugoslavian kommunistinen puolue

text: Jugoslavian kommunistinen puolue (, , ), vuosina 1952–1990 Jugoslavian kommunistien liitto, , , ) oli Jugoslaviassa toiminut merkittävä kommunistinen puolue. Se perustettiin Serbien, kroaattien ja sloveenien kuningaskunnassa toimivaksi oppositiopuolueeksi vuonna 1919. Vuoden 1945 vaalien jälkeen kommunistinen puolue otti kaiken vallan Jugoslaviassa ja perusti yksipuoluejärjestelmän.


title: Jugoslavian kommunistinen puolue

text: Sosialistisen blokin ja Jugoslavian hajoamisprosessin myötä puolue lakkautti itsensä viimeisessä puoluekokouksessaan tammikuussa 1990 sirpaloituen lopulta kuudeksi puolueeksi. Kommunistien liiton seuraajaksi perustettiin 16. kesäkuuta 1990 Serbian sosialistisen tasavallan presidentin Slobodan Miloševićin johtama Serbian sosialistinen puolue, jota myös Jugoslavian toiseksi viimeinen presidentti Borisav Jović edusti. Liittovaltion viimeinen presidentti Stjepan Mesić edusti Kroatian demokraattista liittoa. Jugoslavian sosialistinen liittotasavalta lakkautettiin 27. huhtikuuta 1992, jolloin Jugoslavian liittotasavalta perustettiin.


title: Jugoslavian kommunistinen puolue

text: Kesäkuun 1. päivänä 1871 aloitti Pariisin kommuunin innoittamana Svetozar Markovićin perustama ja Đura Ljočićin päätoimittama Balkanin alueen ensimmäinen sosialistinen sanomalehti "Radnik". Tämän jälkeen seuraajia oli useita ja eteläslaavien asuinalueille perustettiin yhä useampia sosialistisia lehtiä. Slovenian, Kroatian ja Vojvodinan alueet kuuluivat Itävalta-Unkariin ja näiden alueiden poliittinen aktivoituminen seurasi Itävallan sosiaalidemokraattisen puolueen (1889) ja Unkarin sosiaalidemokraattisen puolueen (1890) perustamisia. Sloveniassa toimittiin jonkin aikaan näiden puolueiden piirissä. Seuraavaksi sosiaalidemokraattiset puolueet perustettiin Slavoniassa (1894), Sloveniassa (1896), Dalmatiassa ja Serbiassa (1903) sekä lopulta Bosniassa (1909). Vojvodinassa toimittiin aina ensimmäiseen maailmansotaan asti Unkarin sosiaalidemokraattisen puolueen piirissä. Makedoniassa toimi vain muutamia sosialistisia yhdistyksiä.


title: Jugoslavian kommunistinen puolue

text: Ensimmäisen maailmansodan sytyttyä sosiaalidemokraattiset puolueet kiellettiin ja lopetettiin. Ne perustettiin uudelleen vallankumouksellisuuden levitessä pitkin Itävalta-Unkaria erityisesti Venäjän lokakuun vallankumouksen jälkeen. Serbian, Dalmatian ja Bosnia-Hertsegovinan sosiaalidemokraattiset puolueet asettuivat kannattamaan luokkataistelua ja tukivat bolševikkien ajatusta Kommunistisen internationaalin perustamisesta. Sen sijaan Slovenian ja Kroatian sosiaalidemokraattiset puolueet kannattivat yhteistyötä porvarillisten puolueiden kanssa yhteiskunnallisten reformien aikaansaattamiseksi. Jälkimmäiset tunnettiin nimellä "ministerijalisti" viittauksena näiden valmiuteen toteuttaa "ministerisosialismia" porvarillisessa hallituksessa. Vuonna 1919 alkoivat työväenliikkeen keskuudessa tiukat linjataistelut. Slavoniassa voittivat luokkataistelun kannattajat. Samoin Dalmatian puolue ja Vojvodinan, Montenegron ja Makedonian sosialistiset järjestöt yhdistyivät radikaalien johdolla. Slovenian puolue jäi reformistien haltuun.


title: Jugoslavian kommunistinen puolue

text: Radikaalit sosiaalidemokraatit pitivät yhteisen puoluekokouksen Belgradissa 20.-23. huhtikuuta 1919. Puoluekokous perusti Jugoslavian sosialistisen työväenpuolueen (kommunistinen) ("Socijalističke radničke partije Jugoslavije (komunista) SRPJ(k)"), jonka johtoon valittiin puheenjohtajaksi Sima Markovic ja pääsihteeriksi Filip Filipovic. Perustamispäivinä uutta kommunistipuoluetta tukemaan perustettiin "Suur-Jugoslavian työväen keskusammattijärjestö" ("Centralno radničko sindikalno veće Jugoslavije (CRSVJ)") ja "Naisten sosialistinen konferenssi (kommunistinen)" ("Konferencija žena socijalistkinja (komunistkinja)"). "Jugoslavian kommunistinen nuorisoliitto" ("Savez komunističke omladine Jugoslavije") perustettiin Zagrebissa 10. lokakuuta 1919.


title: Jugoslavian kommunistinen puolue

text: Kommunistisen liikkeen kasvu oli nopeaa. Maaliskuun ja elokuun 1920 paikallisvaaleissa kommunistit voittivat useissa suurissa kaupungeissa, kuten Belgradissa, Zagrebissa, Osijekissa, Skopjessa ja Nisissä. Huhtikuuhun 1920 mennessä kommunistit olivat voittaneet vasemmiston sisäisen valtataistelun ja "ministerijalistien" Slovenien sosiaalidemokraattinen puolue liittyi kommunistipuolueeseen. Samassa kuussa 50 000 rautatieläistä toteutti siihen astisen historian suurimman lakon. Kommunistien aktiivisuus huolestutti viranomaiset, jotka aloittivat ensimmäisen kommunisminvastaiset toimet kiristämällä sensuuria, kieltämällä vappujuhlat, pidättämällä puolueen toimijoita, hajottamalla lakkoja, rajoittamalla kommunistien valtuustotoimintaa ja turvaamalla aseellisesti rautatiet.


title: Jugoslavian kommunistinen puolue

text: Kesällä 1920 kommunistipuolueessa jäseniä oli 65 000 ja kommunistiseen ammattiliittoon kuului 210 000 työntekijää. Keskuskomitea alkoi julkaista "Radničke novine"-nimistä puoluelehteä. Samoin syntyi useita kommunistisia paikallislehtiä.


title: Jugoslavian kommunistinen puolue

text: Joulukuussa 1918 perustetun Serbien, kroaattien ja sloveenien kuningaskunnan eli Jugoslavian ensimmäiset parlamenttivaalit pidettiin 28. marraskuuta 1920. Kommunistinen puolue menestyi näissä vaaleissa hyvin saaden 12,6 % äänistä ja 58 paikkaa 419-paikkaisessa parlamentissa, mikä toi kolmanneksi suurimman puolueen paikan..


title: Jugoslavian kommunistinen puolue

text: Pian perustamisensa jälkeen kommunistinen puolue jakautui reformistiseen keskustaan ("centrumaši") ja vallankumouksellisiin. Keskustan mielestä Jugoslavia ei ollut tarpeeksi kehittynyt vallankumousta varten, joten oli toimittava tiiviissä yhteistyössä ammattiyhdistysliikkeen kanssa ja otettava osaa poliittiseen järjestelmään laillisin keinoin. Vallankumoukselliset katsoivat maan olevan valmis vallankumoukseen, korostivat keskitetyn puolueen johtamaa luokkataistelua ja olivat valmiita jopa aseelliseen taisteluun.


title: Jugoslavian kommunistinen puolue

text: Toinen puoluekokous pidettiin Vukovarissa 20.–25. kesäkuuta 1920. Puoluekokous omaksui kommunistisen ohjelman ja nimesi puolueen Jugoslavian kommunistiseksi puolueeksi. Johtoon valittiin vallankumoukselliset Filip Filipovic ja Sima Markovic. Marginaaliin työnnetty keskusta erosi kommunistipuolueesta vähitellen ja lopulta joulukuussa 1921 perusti Jugoslavian sosialistisen puolueen.